cyanic-selkie/wikianc huggingface dataset:
ಗುರು (ಗ್ರಹ)
ಭವಿಷ್ಯದ ಶೋಧಕಗಳು
ಯೂರೋಪದ ಮೇಲೆ ದ್ರವಗಳಿರುವ ಸಾಧ್ಯತೆಗಳಿರುವುದರಿಂದ, ಹಿಮಾವೃತ ಉಪಗ್ರಹಗಳ ಬಗ್ಗೆ ಇತ್ತೀಚೆಗೆ ಬಹಳಷ್ಟು ಆಸಕ್ತಿ ಮೂಡಿದೆ. ನಾಸಾ ಪ್ರತಿಪಾದಿಸಿದ ಒಂದು ಯಾತ್ರೆಯು ಈ ಉಪಗ್ರಹಗಳ ಅಧ್ಯಯನಕ್ಕೆಂದೇ ಮುಡಿಪಾಗಿತ್ತು. JIMO (ಹಿಮಾವೃತ ಗುರು ಉಪಗ್ರಹಗಳ ಪರಿಭ್ರಮಕ)ವನ್ನು ೨೦೧೨ರ ನಂತರ ಉಡಾಯಿಸುವ ನಿರೀಕ್ಷೆಯಿತ್ತು. ಆದರೆ, ನಂತರದ ಸಮಯದಲ್ಲಿ ಇದು ಬಹಳ ಅತಿಯಾಸೆಯ ಯಾತ್ರೆಯೆಂದು ಪರಿಗಣಿಸಲ್ಪಟ್ಟು, ಈ ಕಾರ್ಯಕ್ರಮವನ್ನೇ ರದ್ದುಗೊಳಿಸಲಾಯಿತು.
ನೈಸರ್ಗಿಕ ಉಪಗ್ರಹಗಳು
thumb|right|300px|ಗುರುವಿನ 4 ಗೆಲಿಲಿಯೋ ಉಪಗ್ರಹಗಳ ಗಾತ್ರಗಳನ್ನು ಹೋಲಿಸುವ ಒಂದು ಸಂಯುಕ್ತ ಚಿತ್ರ. ([[:en:Great Red Spot|ಬೃಹತ್ ಕೆಂಪು ಚುಕ್ಕೆ ಈ ಚಿತ್ರದಲ್ಲಿ ಕಾಣುತ್ತದೆ). ಮೇಲಿನಿಂದ ಕೆಳಗೆ: ಕ್ಯಾಲಿಸ್ಟೊ, ಗ್ಯಾನಿಮಿಡ್, ಯೂರೋಪ ಮತ್ತು ಐಓ.]] ಗುರುಗ್ರಹವು ಕಡೇಪಕ್ಷ 63 ಉಪಗ್ರಹಗಳನ್ನು ಹೊಂದಿದೆ. ಈ ಉಪಗ್ರಹಗಳ ಸಂಪೂರ್ಣ ಪಟ್ಟಿಗೆ, ಗುರುಗ್ರಹದ ನೈಸರ್ಗಿಕ ಉಪಗ್ರಹಗಳು ಲೇಖನವನ್ನು ನೋಡಿ. ಇವುಗಳ ಆವಿಷ್ಕಾರದ ಸಮಯಗಳ ಪಟ್ಟಿಗೆ, ಸೌರಮಂಡಲದ ಗ್ರಹ/ಉಪಗ್ರಹಗಳ ಆವಿಷ್ಕಾರದ ಸಮಯಗಳು ಲೇಖನವನ್ನು ನೋಡಿ.
"ಗೆಲಿಲಿಯನ್ ಉಪಗ್ರಹ"ಗಳೆಂದು ಕರೆಯಲಾಗುವ 4 ದೊಡ್ಡ ಉಪಗ್ರಹಗಳು: ಐಓ, ಯೂರೋಪ, ಗ್ಯಾನಿಮಿಡ್ ಮತ್ತು ಕ್ಯಾಲಿಸ್ಟೊ.
ಗೆಲಿಲಿಯೋ ಉಪಗ್ರಹಗಳು
ಐಓ, ಯೂರೋಪ, ಮತ್ತು ಸೌರಮಂಡಲದಲ್ಲಿ ಅತಿ ದೊಡ್ಡ ಉಪಗ್ರಹವಾದ ಗ್ಯಾನಿಮಿಡ್‌ಗಳ ಕಕ್ಷೆಗಳು ಲಾಪ್ಲೇಸ್ ಅನುರಣನವೆಂದು ಕರೆಯಲಾಗುವ ವಿನ್ಯಾಸವನ್ನು ರೂಪಿಸುತ್ತವೆ; ಗುರುವಿನ ಸುತ್ತ ಐಓ ನಾಲ್ಕು ಪರಿಭ್ರಮಣಗಳನ್ನು ಮಾಡುವಷ್ಟು ಕಾಲದಲ್ಲಿ ಯೂರೋಪ ಎರಡು ಪರಿಭ್ರಮಣಗಳನ್ನು ಮಾಡುತ್ತದೆ ಮತ್ತು ಗ್ಯಾನಿಮಿಡ್ ಒಂದು ಪರಿಭ್ರಮಣವನ್ನು ಮಾಡುತ್ತದೆ. ಆದ್ದರಿಂದ, ಈ ಪ್ರತಿ ಉಪಗ್ರಹದ ಮೇಲೂ ಉಳಿದೆರಡು ಉಪಗ್ರಹಗಳಿಂದ ಹೆಚ್ಚುವರಿ ಸೆಳೆತವು ಉಂಟಾಗುತ್ತದೆ. ಅಲ್ಲದೆ, ಈ ಹೆಚ್ಚುವರಿ ಸೆಳೆತವು ಪ್ರತಿಬಾರಿಯೂ ಉಪಗ್ರಹಗಳ ಕಕ್ಷೆಯ ಒಂದೇ ನಿರ್ದಿಷ್ಟ ಸ್ಥಳದಲ್ಲಿ ಉಂಟಾಗುವುದರಿಂದ, ಈ ಕಕ್ಷೆಗಳು ಅಂಡವೃತ್ತಾಕಾರವನ್ನು ಹೊಂದುತ್ತವೆ.
thumb|240px|right|[[:en:Hubble Space Telescope|ಹಬಲ್ ಬಾಹ್ಯಾಕಾಶ ದೂರದರ್ಶಕವು ತೆಗೆದ ಗುರು ಮತ್ತು ಅದರ ಉಪಗ್ರಹವಾದ ಐಓನ ಚಿತ್ರ. ಈ ಚಿತ್ರದಲ್ಲಿ ಐಓನ ನೆರಳು ಕಪ್ಪು ಚುಕ್ಕೆಯಂತೆ ಕಾಣುತ್ತದೆ.]]
ಆದರೆ, ಗುರುವಿನ ಉಬ್ಬರ ಬಲವು ಈ ಕಕ್ಷೆಗಳನ್ನು ವೃತ್ತಾಕಾರದಲ್ಲಿಡಲು ಯತ್ನಿಸುತ್ತದೆ. ಬಲ-ಪ್ರತಿಬಲಗಳ ಈ ನಿರಂತರ ಪ್ರಯೋಗವು 3 ಉಪಗ್ರಹಗಳ ಆಕಾರಗಳನ್ನು ಸತತವಾಗಿ ಮಾರ್ಪಡಿಸುತ್ತಿರುತ್ತದೆ. ತನ್ನ ಸಮೀಪದಲ್ಲಿರುವಾಗ ಗುರುವಿನ ಗುರುತ್ವವು ಉಪಗ್ರಹಗಳನ್ನು ಪ್ರಬಲವಾಗಿ ಹಿಗ್ಗಿಸುತ್ತದೆ. ಉಪಗ್ರಹಗಳು ಗ್ರಹದಿಂದ ಹೆಚ್ಚು ದೂರದಲ್ಲಿರುವಾಗ, ತಮ್ಮ ಸ್ವಾಭಾವಿಕವಾದ ಗೋಳಾಕಾರಕ್ಕೆ ಮರಳುತ್ತವೆ. ಆಕಾರಗಳಲ್ಲಿ ಈ ರೀತಿಯ ಬದಲಾವಣೆಗಳು, ಉಪಗ್ರಹಗಳ ಒಳಭಾಗಗಳಲ್ಲಿ ಉಬ್ಬರದ ಶಾಖವನ್ನು ಉಂಟುಮಾಡುತ್ತದೆ. ಅಸಾಮಾನ್ಯವಾದ ಜ್ವಾಲಾಮುಖಿ ಚಟುವಟಿಕೆಯನ್ನು ಹೊಂದಿರುವ ಐಓದ ಮೇಲೆ ಮತ್ತು ಹೊಸ ಮೇಲ್ಮೈಯನ್ನು ಹೊಂದಿರುವ ಯೂರೋಪದ ಮೇಲೆ ಈ ಶಾಖದ ಪರಿಣಾಮವನ್ನು ಕಾಣಬಹುದು.
ಗುರುಗ್ರಹದ ಉಪಗ್ರಹಗಳ ವಿಂಗಡಣೆ
ವಾಯೇಜರ್ ಯಾತ್ರೆಗಳಿಂದ ಹೊರಬಂದ ಫಲಿತಾಂಶಗಳ ಮುನ್ನ, ಗುರುವಿನ ಉಪಗ್ರಹಗಳನ್ನು ಸರಳವಾಗಿ, ೪ ಉಪಗ್ರಹಗಳಿದ್ದ ೪ ಗುಂಪುಗಳನ್ನಾಗಿ ವಿಂಗಡಿಸಲಾಗಿತ್ತು. ಆಗಿನಿಂದ ಉಂಟಾದ ಹಲವಾರು ಸಣ್ಣ ಉಪಗ್ರಹಗಳ ಹೊಸ ಆವಿಷ್ಕಾರಗಳು ಈ ವಿಂಗಡಣೆಯನ್ನು ಜಟಿಲಗೊಳಿಸಿವೆ. ಈಗಿನ ವಿಂಗಡಣೆಯ ಪ್ರಕಾರ ಉಪಗ್ರಹಗಳನ್ನು ಮುಖ್ಯವಾಗಿ ೬ ಗುಂಪುಗಳಲ್ಲಿ ವಿಂಗಡಿಸಲಾಗಿದೆ. ಒಂದು ಮೂಲಭೂತ ವಿಭಜನೆಯೆಂದರೆ: ಗುರುವಿನ ಸಮಭಾಜಕದ ಸಮತಳದಲ್ಲಿ ಬಹುಮಟ್ಟಿಗೆ ವೃತ್ತಾಕಾರದ ಕಕ್ಷೆಗಳನ್ನು ಹೊಂದಿದ್ದು ಗುರುಗ್ರಹದೊಂದಿಗೇ ಉದ್ಭವವಾದ ಗುರುವಿನ ೮ ಒಳ ಉಪಗ್ರಹಗಳು, ಮತ್ತು, ಅಂಡಾಕಾರದಲ್ಲಿ ಓರೆಯಾದ ಕಕ್ಷೆಗಳನ್ನು ಹೊಂದಿರುವ ಅನಿರ್ಧಾರಿತ ಸಂಖ್ಯೆಯ ಸಣ್ಣ ಉಪಗ್ರಹಗಳು. ಈ ಸಣ್ಣ ಉಪಗ್ರಹಗಳು ಸೆರೆಹಿಡಿಯಲಾದ ಆಕಾಶಕಾಯಗಳು ಅಥವಾ ಆಕಾಶಕಾಯಗಳ ತುಣುಕುಗಳೆಂದು ನಂಬಲಾಗಿದೆ. thumb|right|೧೫೦px|ಗುರುಗ್ರಹದ [[:en:natural satellite|ನೈಸರ್ಗಿಕ ಉಪಗ್ರಹಗಳಲ್ಲಿ ಒಂದಾದ ಯೂರೋಪ]]
ಹೊರ ಉಪಗ್ರಹಗಳ ಪ್ರತಿ ಸಮೂಹವೂ ತನ್ನದೇ ಆದ ಒಂದು ಮೂಲದಿಂದ ರೂಪುಗೊಂಡಿತೆಂದು ಯೋಚಿಸಲಾಗಿದೆ. ಈ ಮೂಲವು ದೊಡ್ಡದೊಂದು ಉಪಗ್ರಹ, ಅಥವಾ ಸೆರೆಹಿಡಿಯಲ್ಪಟ್ಟು ನಂತರ ಪುಡಿಯಾದ ಆಕಾಶಕಾಯವಾಗಿದ್ದಿರಬಹುದು.
ಟ್ರೋಜನ್ ಕ್ಷುದ್ರಗ್ರಹಗಳು
left|thumb|ಗುರುಗ್ರಹವನ್ನು ಪರಿಭ್ರಮಿಸುತ್ತಿರುವ ಟ್ರೋಜನ್ ಕ್ಷುದ್ರಗ್ರಹಗಳನ್ನು ಮತ್ತು [[ಕ್ಷುದ್ರಗ್ರಹ ಹೊನಲು|ಕ್ಷುದ್ರಗ್ರಹ ಹೊನಲನ್ನು ಈ ಚಿತ್ರವು ತೋರಿಸುತ್ತದೆ.]] ತನ್ನ ಉಪಗ್ರಹಗಳನ್ನಲ್ಲದೆ, ಗುರುಗ್ರಹದ ಗುರುತ್ವ ವಲಯವು ಹಲವಾರು ಕ್ಷುದ್ರಗ್ರಹಗಳನ್ನು ನಿಯಂತ್ರಿಸುತ್ತದೆ. ಈ ಕಾಯಗಳು ಗುರುಗ್ರಹದ ಕಕ್ಷೆಯ ಎರಡೂ ಬದಿಗಳಲ್ಲಿರುವ ಲಗ್ರಾಂಜ್ ಬಿಂದುಗಳಲ್ಲಿ ನೆಲೆಗೊಂಡಿವೆ. ಟ್ರೋಜನ್ ಕ್ಷುದ್ರಗ್ರಹಗಳೆಂದು ಕರೆಯಲಾಗುವ ಈ ಕಾಯಗಳನ್ನು ಇಲಿಯಡ್ನ ನೆನಪಿನಲ್ಲಿ, ಗ್ರೀಕ್ ಮತ್ತು ಟ್ರೋಜನ್ "ಶಿಬಿರ"ಗಳನ್ನಾಗಿ ವಿಂಗಡಿಸಲಾಗಿದೆ. ಇವುಗಳಲ್ಲಿ ಮೊದಲನೆಯದಾದ 588 ಅಖಿಲಿಸ್ ಕಾಯವನ್ನು 1906ರಲ್ಲಿ ಮ್ಯಾಕ್ಸ್ ವೊಲ್ಫ್ ಪತ್ತೆ ಹಚ್ಚಿದನು. ಅಂದಿನಿಂದ ಈ ರೀತಿಯ ನೂರಾರು ಕಾಯಗಳನ್ನು ಕಂಡುಹಿಡಿಯಲಾಗಿದೆ. 624 ಹೆಕ್ಟರ್ ಇವುಗಳಲ್ಲಿ ಅತಿ ದೊಡ್ಡದು.
ಧೂಮಕೇತುಗಳ ಆಘಾತ
1994ರಲ್ಲಿ ಜುಲೈ 16 ರಿಂದ ಜುಲೈ 22ರ ವರೆಗೆ ಷೂಮೇಕರ್-ಲೆವಿ 9 ಧೂಮಕೇತುವಿನ 20ಕ್ಕೂ ಹೆಚ್ಚು ತುಣುಕುಗಳು ಗುರುಗ್ರಹದ ದಕ್ಷಿಣಾರ್ಧ ಗೋಳವನ್ನು ಅಪ್ಪಳಿಸಿದವು. ಸೌರಮಂಡಲದ ಎರಡು ಕಾಯಗಳು ಈ ರೀತಿ ಅಪ್ಪಳಿಸುವ ದೃಶ್ಯವು ಇದೇ ಮೊದಲ ಬಾರಿಗೆ ನೇರವಾಗಿ ಗೋಚರಿಸಿದ್ದು. ಅದರ ದೊಡ್ಡ ಗಾತ್ರ ಮತ್ತು ಸೌರಮಂಡಲದ ನಡುವೆ ಸ್ಥಿತವಾಗಿರುವ ಜಾಗದ ಕಾರಣದಿಂದಾಗಿ, ಗುರುಗ್ರಹವು ಬೇರೆಲ್ಲಾ ಗ್ರಹಗಳಿಗಿಂತಲೂ ಹೆಚ್ಚು ಧೂಮಕೇತು ಅಪ್ಪಳಿಕೆಗಳನ್ನು ಅನುಭವಿಸುತ್ತದೆ ಎಂದು ನಂಬಲಾಗಿದೆ.
ಮೇ ೧೫
ಮೇ ೧೫ - ಮೇ ತಿಂಗಳ ಹದಿನೈದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೩೫ನೇ ದಿನ. ಅಧಿಕ ವರ್ಷದಲ್ಲಿ ೧೩೬ನೇ ದಿನ.
ಭಾರತೀಸುತ
ಭಾರತೀಸುತ ಇದು ಶಾನಭಾಗ ರಾಮಯ್ಯ ನಾರಾಯಣರಾವ್ (ಮೇ ೧೫, ೧೯೧೫ - ಏಪ್ರಿಲ್ ೪ ೧೯೭೬) ಇವರ ಕಾವ್ಯನಾಮ. ಭಾರತೀಸುತರು ಕನ್ನಡದ ಪ್ರಸಿದ್ಧ ಕಾದಂಬರಿಕಾರರೆನಿಸಿದ್ದಾರೆ.
ಜೀವನ
ಗ್ರಾಮೀಣ ಪರಿಸರದ ಹಿನ್ನೆಲೆಯ ಎಸ್.ಆರ್. ನಾರಾಯಣರಾವ್ (ಭಾರತೀಸುತ) ಅವರು ಮಡಿಕೇರಿ ಬಳಿಯ ಬಿಳಿಗೇರಿ ಗ್ರಾಮದಲ್ಲಿ ಮೇ ೧೫, ೧೯೧೫ರಂದು ಜನಿಸಿದರು. ತಂದೆ ರಾಮಯ್ಯ, ತಾಯಿ ಸುಬ್ಬಮ್ಮ. ಏಳನೆಯ ತರಗತಿ ಓದುತ್ತಿದ್ದಾಗಲೇ ತಂದೆಯ ಪ್ರೀತಿಯಿಂದ ವಂಚಿತರಾದರು. ಪ್ರೌಢಶಾಲೆ ವ್ಯಾಸಂಗ ಮಾಡುವಾಗ ಪಂಜೆಯವರ ಶಿಷ್ಯರಾಗಿ ಸಾಹಿತ್ಯ ಸಂಸ್ಕಾರ ಪಡೆದ ಭಾಗ್ಯ ಅವರದ್ದಾಗಿತ್ತು.
೧೫ನೇ ವಯಸ್ಸಿನಲ್ಲಿ ಶಾಲೆಬಿಟ್ಟು ಸ್ವಾತಂತ್ರ್ಯ ಚಳವಳಿಯಲ್ಲಿ ಭಾಗವಹಿಸಿ ಜೈಲು ಸೇರಿದರು. ಚಳುವಳಿಯ ಕಾವಿನಿಂದ ಓದಿಗೆ ತಿಲಾಂಜಲಿ ಕೊಟ್ಟ ಭಾರತೀಸುತರು ಕಣ್ಣಾನೂರು ಹಾಗೂ ತಿರುಚನಾಪಳ್ಳಿ ಸೆರೆಮನೆಗಳಲ್ಲಿದ್ದಾಗ ಗಾಂಧೀ ತತ್ತ್ವಗಳನ್ನು ಮೈಗೂಡಿಸಿಕೊಂಡರು. ಸತ್ಯಾಗ್ರಹಿಯಾದರೂ ಅವರು ರಾಜಕೀಯ ವ್ಯಕ್ತಿಯಾಗಲಿಲ್ಲ. ಬಿಡುಗಡೆಯ ನಂತರ ೧೯೩೬ರಿಂದ ೧೯೪೨ರ ವರೆಗೆ ಕಾಫಿ ಎಸ್ಟೇಟಿನಲ್ಲಿ ಗುಮಾಸ್ತೆ ಕೆಲಸ ಮಾಡಿದರು. ೧೯೪೧ರಲ್ಲಿ ನಾಗವೇಣಿಯವರನ್ನು ಮದುವೆಯಾದರು. 1942ರಲ್ಲಿ ಕುಶಾಲನಗರ ಸಮೀಪದ ರಾಮಸ್ವಾಮಿ ಕಣಿವೆಯಲ್ಲಿ ಪ್ರಾಥಮಿಕ ಶಾಲಾ ಶಿಕ್ಷಕರಾಗಿ ನೇಮಕಗೊಂಡರು. ೧೯೪೫ರಲ್ಲಿ ಮದರಾಸು ವಿಶ್ವವಿದ್ಯಾಲಯದಿಂದ ಕನ್ನಡ ವಿದ್ವಾನ್ ಪದವಿ ಪಡೆದರು. ವಿರಾಜಪೇಟೆಯ ಪ್ರೌಢಶಾಲೆಯಲ್ಲಿ ಕನ್ನಡ ಶಿಕ್ಷಕರಾಗಿ ಕೆಲಸ ಪ್ರಾರಂಭಿಸಿ ೧೯೪೭ರಲ್ಲಿ ಮಂಗಳೂರಿನಲ್ಲಿ ಅಧ್ಯಾಪಕ ತರಬೇತಿ ಪಡೆದು ೧೯೬೨ರಿಂದ ೧೯೭೩ರವರೆಗೂ ಮಡಿಕೇರಿಯ ಪ್ರೌಢಶಾಲೆಯಲ್ಲಿ ಸೇವೆ ಸಲ್ಲಿಸಿ ನಿವೃತ್ತರಾದರು. ಈ ನಡುವೆ ಮಂಗಳೂರಿನ ’ರಾಷ್ಟ್ರಬಂಧು’ ಪತ್ರಿಕೆಯಲ್ಲಿ ಕೆಲಕಾಲ ಕೆಲಸ ಮಾಡಿದರು.
ಪತ್ರಿಕೋದ್ಯಮದಲ್ಲಿ
ಪತ್ರಿಕೋದ್ಯಮದಲ್ಲೂ ತಮ್ಮ ಶ್ರಮ ನೀಡಿರುವ ಭಾರತೀಸುತರು ’ರಾಷ್ಟ್ರಬಂಧು’ ಪತ್ರಿಕೆಯಲ್ಲಿ ಕೆಲಸ ಮಾಡಿದರು. ’ಗುರುವಾಣಿ’ ಎಂಬ ಶಿಕ್ಷಕರಬಳಗದ ಮಾಸಪತ್ರಿಕೆಗೆ ಸಂಪಾದಕರಾಗಿದ್ದರು.
ಪ್ರಶಸ್ತಿ ಗೌರವಗಳು
ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡಮಿಯು ೧೯೭೬ರಲ್ಲಿ ಭಾರತೀಸುತರಿಗೆ ಮರಣೋತ್ತರ ಗೌರವವನ್ನು ಘೋಷಿಸಿತು. ಭಾರತೀಸುತರ ಗೌರವಾರ್ಥವಾಗಿ ಸಾಹಿತ್ಯಾಭಿಮಾನಿಗಳು ‘ಬ್ರಹ್ಮಗಿರಿ’ ಎಂಬ ಸಂಸ್ಮರಣ ಗ್ರಂಥವನ್ನು ಹೊರತಂದರು.
ಹೊರಕೊಂಡಿಗಳು
ವರ್ಗ:ಸಾಹಿತಿಗಳು ವರ್ಗ:ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ಜಡೆ ಬಿಲ್ಲೆಗಳು
ಮಹಿಳೆಯರ ಕೇಶಾಲಂಕಾರದಲ್ಲಿ ಹೂವಿನಷ್ಟೇ ಮಹತ್ವವವನ್ನು ಜಡೆ ಬಿಲ್ಲೆ ಪಡೆದಿದೆ. ಜಡೆ ಬಿಲ್ಲೆ ಎಂದರೆ ಹೆಣೆದ ಹೆರಳಿಗೆ ಧರಿಸುವ ಆಭರಣ ಎಂಬುದು ಪ್ರತೀತಿ.ಇದು ಸಾಂಪ್ರದಾಯಿಕ ತೊಡುಗೆಯಾದರೂ ಇಂದು ತನ್ನದೇ ಆದ ವೈಶಿಷ್ಟ್ಯವನ್ನು ಉಳಿಸಿಕೊಂಡಿದೆ. ಎಲ್ಲಾ ವಯೋಮಾನದ ಹೆಂಗೆಳೆಯರು ಧರಿಸಬಹುದಾದ ಜಡೆ ಬಿಲ್ಲೆಗಳು ತರತರಾವರಿಯಲ್ಲಿ  ದೊರಕುತ್ತದೆ. ಪ್ರಾಚೀನ ಕಾಲದಿಂದಲೂ ಪ್ರಚಲಿತವಾಗಿರುವ ಜಡೆಬಿಲ್ಲೆಯನ್ನು ಮಹಾರಾಣಿಯರು, ಸೇವಕಿಯರು, ನರ್ತಕಿಯರು, ಗೃಹಿಣಿಯರು ಎಲ್ಲರೂ ಧರಿಸುತ್ತಿದ್ದರು. ನೋಡಲು ಆಕರ್ಷಕವಾಗಿರುವ ಜಡೆ ಬಿಲ್ಲೆಗಳು ಉದ್ದ ಕೂದಲಿನ ಹಾಗೂ ತುಂಡು ಕೂದಲಿನ ಮಹಿಳೆಯರಿಗೆ ಬಹಳ ಚೆನ್ನಾಗಿ ಒಪ್ಪುತ್ತದೆ.ಉತ್ತರ ಭಾರತ ಮತ್ತು ದಕ್ಷಿಣ ಭಾರತದ ಮದುವೆ ಮನೆಯಲ್ಲಿ ಮಧುಮಗಳ ಅಂದವನ್ನು ರೇಷ್ಮೆ ಸೀರೆ, ಕಸೂತಿಯ ಕುಪ್ಪಸ,ಮದರಂಗಿ, ಕಾಲ್ಗೆಜ್ಜೆ,ಅರಿಶಿನ, ಕುಂಕುಮ ಇವೆಲ್ಲವುಗಳ ಜೊತೆಗೆ ಮೊಗ್ಗಿನ ಜಡೆಯ ಮಧ್ಯದಲ್ಲಿ ಮಿನುಗುವ ಜಡೆಯ ಬಿಲ್ಲೆಯು ಮದುವಣಗಿತ್ತಿಯ ಸಿಂಗಾರವನ್ನು ಹೆಚ್ಚಿಸುತ್ತದೆ. ಪ್ರಾಚೀನ ಕಾಲದಲ್ಲಿ ಬಂಗಾರ ಮತ್ತಿತರ ಲೋಹದ ಜಡೆಬಿಲ್ಲೆಗಳು ದೊರೆಯುತ್ತಿದ್ದವು. ಲೋಹದ ಮೇಲೆ ಅತೀ ನಾಜೂಕಿನ ಕುಸುರಿ ಕಲೆಯ ಜೊತೆಗೆ ಬಿಲ್ಲೆಯ ಮೆರುಗನ್ನು ಪಚ್ಚೆ,ಮುತ್ತು, ರತ್ನ, ಹವಳ,ವಜ್ರ ವೈಢೂರ್ಯಗಳನ್ನು ಸೇರಿಸುವುದರಿಂದ ಜಡೆ ಬಿಲ್ಲೆಗಳು ಆಕರ್ಷಕವಾಗುತ್ತವೆ. ಕೆಂಪು, ಬಿಳಿ ಮತ್ತು ಹಸಿರು ಕಲ್ಲುಗಳು ಬಂಗಾರದ ಬಣ್ಣದ ಬಿಲ್ಲೆಗಳು ಮಾರುಕಟ್ಟೆಯಲ್ಲಿ ತರಹೇವಾರಿ ಜಡೆಬಿಲ್ಲೆಗಳು ಕಾಣಸಿಗುತ್ತವೆ. ವಿಶಿಷ್ಟ ಮೊಬೈಲ್ ಅಪ್ಲಿಕೇಶನ್‍ಗಳಿಂದ ಮತ್ತು ಸಾಮಾಜಿಕ ಜಾಲತಾಣಗಳ ಸಹಾಯದಿಂದ ಜಡೆಬಿಲ್ಲೆಗಳನ್ನು ಕೊಂಡುಕೊಳ್ಳಬಹುದು.
ಒಂಟಿ ಜಡೆ ಬಿಲ್ಲೆಗಳು
ಈ  ನಮೂನೆಯ ಜಡೆಬಿಲ್ಲೆಗಳು ಇಡೀ ಕೂದಲನ್ನು ಸೇರಿಸಿ ತುರುಬು ಕಟ್ಟಿ, ಬಿಗಿಯಾಗಿ ಅಲುಗಾಡದಂತೆ ಗಂಟು ಹಾಕಿ ಮಧ್ಯದಲ್ಲಿ ಒಂದು ಬಿಲ್ಲೆಯನ್ನು ಹಾಕುವುದು. ಇದನ್ನು ಎಲ್ಲಾ ಸಭೆ ಸಮಾರಂಭಗಳಿಗೆ ತೆರಳುವಾಗ ಮಾಡುವ ಸುಲಭ ವಿಧಾನದ ಕೇಶಾಲಂಕಾರ. ಆಧುನಿಕತೆಯಲ್ಲಿ ಕಾಲೇಜು ಹುಡುಗಿಯರು ಹದಿಹರೆಯದ ಯುವತಿಯರು ಕೂಡ ಈ ಬಗೆಯ ಜಡೆ ಬಿಲ್ಲೆಗಳನ್ನು ಧರಿಸಬಹುದು.ಅನಾರ್ಕಲಿ,ಗಾಗ್ರಾ ಚೋಲಿ ಕುರ್ತಿಗಳಿಗೆ ಧರಿಸಬಹುದು. ಸಾಂಪ್ರದಾಯಿಕ ಉಡುಗೆಗಳಾದ ಲಂಗದಾವಣಿ ಮತ್ತು ಸೀರೆಗೂ ಕೂಡ ಒಂಟಿ ಜಡೆ ಬಿಲ್ಲೆಗಳು ರೂಪವನ್ನು ಹೆಚ್ಚಿಸುತ್ತವೆ. ಕೂದಲನ್ನು ತುರುಬು ಕಟ್ಟಿ ಬಿಲ್ಲೆಹಾಕುವಂತೆ ಇಡೀ ಕೂದಲನ್ನು ಚೆನ್ನಾಗಿ ಬಾಚಿ ಎರಡು ಕಿವಿಗಳ ಕಡೆಯಿಂದ ಸ್ವಲ್ಪ ಕೂದಲನ್ನು ತೆಗೆದು ಮಧ್ಯಕ್ಕೆ ಸೇರಿಸಿ ಸಣ್ಣ ಜಡೆ ಹೆಣೆದು ಮಧ್ಯಕ್ಕೆ ಬಿಲ್ಲೆಯನ್ನು ಸೇರಿಸಬಹುದು. ಅಥವಾ ಇಡೀ ಕೂದಲಿಗೆ ಜಡೆಯನ್ನು ಹೆಣೆದು ತಲೆಯ ಯಾವುದೇ ಭಾಗಕ್ಕಾದರೂ  ಜಡೆಬಿಲ್ಲೆಯನ್ನು ಹಾಕಬಹುದು. ಒಂಟಿ ಬಿಲ್ಲೆಗಳಲ್ಲಿ ನವಿಲಿನ ಆಕೃತಿಯ ಬಿಲ್ಲೆಗಳು, ಕಮಲದ ಹೂ ಮಾದರಿಯ ಬಿಲ್ಲೆಗಳು ಮತ್ತು ಸೇವಂತಿಗೆ ಹೂ  ರೀತಿಯ ಬಿಲ್ಲೆಗಳನ್ನು ಹೆಚ್ಚಾಗಿ ಕಾಣಬಹುದು. ಬಗೆ ಬಗೆಯ ಕೇಶ ಶೃಂಗಾರಕ್ಕೆ ಅನೇಕ ರೀತಿಯ ನವೀನ ಕಲಾಕೃತಿ ಮತ್ತು ಕುಸುರಿಯನ್ನು ಹೊಂದಿರುವ ಜಡೆಬಿಲ್ಲೆಗಳನ್ನು ಉಪಯೋಗಿಸಬಹುದು. ಸಮಕಾಲಿನ ಯುಗದಲ್ಲಿ ತುರುಬು ಕಟ್ಟಿ ಬಿಲ್ಲೆ ಹಾಕುವುದರ ಬದಲು ಮಾರುಕಟ್ಟೆಗಳಲ್ಲಿ ಕಪ್ಪು ಬಣ್ಣದಲ್ಲಿ ದೊರೆಯುವ ಪ್ಯಾಡ್‍ಗಳನ್ನು ಕೂದಲಿನೊಂದಿಗೆ ಸೇರಿಸಿ ಬಿಗಿದು ಅದರ ಮೇಲೆ ಬಿಲ್ಲೆ ಹಾಕಬಹುದು. ಇದರಂತೆಯೇ ಬಿಲ್ಲೆಯನ್ನು ಅಂಟಿಸಿರುವ ಪ್ಯಾಡ್‍ಗಳು ಕೂಡ ಮಾರುಕಟ್ಟೆಯಲ್ಲಿ ದೊರೆಯುತ್ತವೆ.
ಬಿಲ್ಲೆಗಳ ಜಡೆ
ಇದು ಒಂಟಿ ಬಿಲ್ಲೆಗಳ ಸರಮಾಲೆಯ ರೂಪದಲ್ಲಿರುತ್ತದೆ. ಹೆಚ್ಚಾಗಿ ಮದುವೆಯ ಸಂದರ್ಭದಲ್ಲಿ ಮಧುಮಗಳಿಗೆ ಈ ನಮೂನೆಯ ಬಿಲ್ಲೆ ಜಡೆಯನ್ನು ಹಾಕುವುದು ಹೆಚ್ಚು ಪ್ರಚಲಿತ. ಸುಮಾರು ಪದರಗಳ ಬಟ್ಟೆಯನ್ನು ಮಡಚಿ ಅದರ ಮೇಲೆ ಕಪ್ಪು ಬಟ್ಟೆಯನ್ನು ಹಾಕಿ ಉದ್ದವಾಗಿ ಹೊಲಿದು, ಜಡೆಯ ಉದ್ದ ಮತ್ತು ಅಗಲಕ್ಕೆ ತಯಾರಿಸಿಕೊಂಡು ಅದರ ಮೇಲೆ ಒಂದೊಂದೇ ಬಿಲ್ಲೆಗಳನ್ನು ಇಟ್ಟು ಹೊಲೆದು ಜಡೆಬಿಲ್ಲೆಯನ್ನು ತಯಾರಿಸಬಹುದು. ಇದನ್ನು ಚೌರಿ ಕುಚ್ಚು ಹಾಕಿದ ಜಡೆಯ ಮೇಲೆ ಇಟ್ಟು ದಾರದಿಂದ ಗಂಟು ಹಾಕುವುದು. ಇದೇ ರೀತಿಯ ಇನ್ನೊಂದು ವಿಧಾನ ಕಪ್ಪು ಬಣ್ಣದ ಉಲ್ಲನ್‍ನ ಮೂರು ಭಾಗವಾಗಿಸಿ ಜಡೆಯ ರೂಪದಲ್ಲೇ ಹೆಣೆದು ಅದರ ಮೇಲೆ ಬಿಲ್ಲೆಗಳನ್ನು ಇಟ್ಟು ಹೆಣೆದು ಎರಡು ಇಂಚು ಅಂತರದಲ್ಲಿ ಎರಡು ಬದಿಯಲ್ಲಿ ಉಲ್ಲನ್ ಎಳೆಯನ್ನು ಬಿಟ್ಟಿರಲಾಗುತ್ತದೆ. ಇದು ಬೇಕಾದಾಗ ಧರಿಸಿ ಬೇಡವೆಂದಾಗ ತೆಗೆಯುವಂತಹ ರೆಡಿಮೇಡ್ ಬಿಲ್ಲೆ ಜಡೆ. ಕಪ್ಪು ಬಟ್ಟೆಯನ್ನು ಉಪಯೋಗಿಸುವದರಿಂದ ಕೂದಲಿನಂತೆಯೇ ಕಾಣುತ್ತದೆ.
ಗೆಜ್ಜೆ ಜಡೆಬಿಲ್ಲೆಗಳು
ಒಂಟಿ ಜಡೆಬಿಲ್ಲೆಗಳ ಮಧ್ಯದಿಂದ ಸಣ್ಣ ಸರಪಳಿಯನ್ನು ಸೇರಿಸಿ ಅದರ ತುದಿಗೆ ಮೂರು ಗೆಜ್ಜೆಗಳನ್ನು ಕೂಡಿಸಿದಾಗ ಗೆಜ್ಜೆ ಜಡೆಬಿಲ್ಲೆಗಳು ತಯಾರಾಗುವುದು.ಇದನ್ನು ನೀಳವಾದ ಜಡೆ ಹಾಕಿಯೂ ಹಾಕಬಹುದು ಹಾಗು ತುರುಬು ಕಟ್ಟಿಯೂ ಹಾಕಬಹುದು. ಇದು ಒಂಟಿ ಹಾಗು ಬಿಲ್ಲೆಗಳ ಸರಣಿಯಲ್ಲೂ ಉಪಯೋಗಿಸಬಹುದು. ಎಲ್ಲಾ ಬಣ್ಣಗಳಲ್ಲೂ ಸಿಗುವ ಗೆಜ್ಜೆ ಜಡೆಬಿಲ್ಲೆಗಳು ಹೆಚ್ಚಾಗಿ ಬಂಗಾರದ ಬಣ್ಣದಲ್ಲಿರುತ್ತವೆ. ಗೆಜ್ಜೆ ಇರುವುದರಿಂದ ಶಬ್ದ ಉಂಟಾಗುತ್ತದೆ.
ಇನ್ನಷ್ಟು ನೋಡಿ
ಜಡೆ ಬಿಲ್ಲೆಗಳು
ಉಲ್ಲೇಖಗಳು
<References />
ವರ್ಗ:ಕೇಶಾಲಂಕಾರ ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಭಾರತದ ಮಹಾಮಂಡಲಾಧಿಪತಿಗಳ ಪಟ್ಟಿ
ಭಾರತದ ಮಹಾಮಂಡಲಾಧಿಪತಿ ಯು (ಅಥವಾ ೧೮೫೮ರಿಂದ ೧೯೪೭ರವರೆಗೆ, ಭಾರತದ ವೈಸ್‌ರಾಯ್‌  ಮತ್ತು ಮಹಾಮಂಡಲಾಧಿಪತಿಗಳು ) ಭಾರತೀಯ ಉಪಖಂಡದಲ್ಲಿನ ಬ್ರಿಟಿಷ್‌ ಆಡಳಿತದ ಮುಖ್ಯಸ್ಥರಾಗಿರುತ್ತಿದ್ದರು. ಈ ಪಟ್ಟಿಯು ಭಾರತಮತ್ತು ಪಾಕಿಸ್ತಾನಗಳ  ಸ್ವಾತಂತ್ರ್ಯಕ್ಕೆ ಮುಂಚಿನ ಎಲ್ಲಾ  ವೈಸ್‌ರಾಯ್‌ಗಳು ಮತ್ತು ಮಹಾಮಂಡಲಾಧಿಪತಿಗಳು  ಭಾರತೀಯ ಒಕ್ಕೂಟದ ಇಬ್ಬರು  ಮಹಾಮಂಡಲಾಧಿಪತಿಗಳು, ಮತ್ತು ಪಾಕಿಸ್ತಾನ ಒಕ್ಕೂಟ(ಡಾಮಿನಿಯನ್‌)ದ ನಾಲ್ವರು  ಮಹಾಮಂಡಲಾಧಿಪತಿಗಳ  ಹೆಸರನ್ನು ತೋರಿಸುತ್ತದೆ.
ಈ ಹುದ್ದೆಯನ್ನು ಫೋರ್ಟ್‌ ವಿಲಿಯಂ ಕೋಟೆ ಪ್ರಾಂತ್ಯದ ಮಹಾಮಂಡಲಾಧಿಪತಿ ಎಂಬ ಅಭಿಧಾನದೊಂದಿಗೆ  ೧೭೭೩ರಲ್ಲಿ ಸ್ಥಾಪಿಸಲಾಗಿತ್ತು.
೧೯೪೭ರಲ್ಲಿ ಭಾರತಮತ್ತು  ಪಾಕಿಸ್ತಾನಗಳು ತಮ್ಮ  ಸ್ವಾತಂತ್ರ್ಯವನ್ನು ಪಡೆದುಕೊಂಡಾಗ  ವೈಸ್‌ರಾಯ್‌ ಎಂಬ ಪದವಿಸೂಚಕವನ್ನು ಕೈಬಿಡಲಾಯಿತು  ಆದರೆ ಮಹಾಮಂಡಲಾಧಿಪತಿಯ ಕಚೇರಿಯು ಅನುಕ್ರಮವಾಗಿ ೧೯೫೦ ಮತ್ತು ೧೯೫೬ನೆಯ ಇಸವಿಗಳಲ್ಲಿ ಗಣತಂತ್ರವಾದಿ ಸಂವಿಧಾನಗಳನ್ನು ಅಳವಡಿಸಿಕೊಳ್ಳುವವರೆಗೆ ಎರಡೂ ಒಕ್ಕೂಟ ರಾಷ್ಟ್ರಗಳಲ್ಲಿ ಅಸ್ತಿತ್ವದಲ್ಲಿತ್ತು.
ಉಲ್ಲೇಖಗಳು‌
ವರ್ಗ:ಭಾರತದ ಮಹಾಮಂಡಲಾಧಿಪತಿಗಳು ವರ್ಗ:ಮಹಾಮಂಡಲಾಧಿಪತಿಗಳ ಪಟ್ಟಿಗಳು ವರ್ಗ:ಭಾರತದಲ್ಲಿನ ಬ್ರಿಟಿಷ್ ಆಡಳಿತ ವರ್ಗ:ಭಾರತದ ಇತಿಹಾಸಕ್ಕೆ ಸಂಬಂಧಿಸಿದ ಪಟ್ಟಿಗಳು
ಪ್ರೇರಿ
thumb|ಹಳದಿ ಪ್ರೇರಿ, ಬ್ಯಾಡ್‍ಲ್ಯಾಂಡ್ಸ್ ರಾಷ್ಟ್ರೀಯ ಉದ್ಯಾನ, ಸೌತ್ ಡಕೋಟಾ, ಅಮೇರಿಕ
ಪ್ರೇರಿ ಉತ್ತರ ಅಮೆರಿಕದ ಸಮತಲವಾದ ಹಾಗೂ ಏರಿಳಿಯುವ ನೆಲದ ಹುಲ್ಲುಗಾಡು. ಕೆನಡ ದೇಶದ ಅಲ್ಬರ್ಟ್ ಪ್ರಾಂತ್ಯದಿಂದ ದಕ್ಷಿಣಕ್ಕೆ ಅಮೆರಿಕ ಸಂಯುಕ್ತ ಸಂಸ್ಥಾನ ಟೆಕ್ಸಾಸ್ ರಾಜ್ಯದವರೆಗೆ, ಪಶ್ಚಿಮದ ಬೆಂಗಾಡಿನಿಂದ ಪೂರ್ವದ ಆರ್ದ್ರ ಅರಣ್ಯಗಳವರೆಗೆ ಹಬ್ಬಿದೆ. ಪೂರ್ವ ತುದಿಯ ಅರಣ್ಯಗಳ ಅಂಚಿನ, 100ಸೆಂಮೀ.ಗಿಂತ ಕಡಿಮೆ ಮಳೆಯಾಗುವ ಪ್ರದೇಶದಿಂದ ಪಶ್ಚಿಮ ತುದಿಯ, 30 ಸೆಂಮೀ. ಗಿಂತ ಕಡಿಮೆ ಮಳೆಯಾಗುವ ಬೆಂಗಾಡು ಹಾಗೂ ಮರಳುಗಾಡಿನವರೆಗೆ ಮಳೆ ಕಡಿಮೆಯಾಗುತ್ತ ಹೋಗುವ ಪ್ರದೇಶದಲ್ಲಿ ಹುಲ್ಲು ಯಥೇಚ್ಛವಾಗಿ ಬೆಳೆದಿದೆ.
ವಿವರಗಳು
ಲಂಬ, ಮಧ್ಯಮ ಹಾಗೂ ಗಿಡ್ಡು ಎಂದು ಮೂರು ಬಗೆಯಾಗಿ ಇಲ್ಲಿಯ ಹುಲ್ಲುಗಳನ್ನು ವಿಂಗಡಿಸಲಾಗಿದೆ. ಸಮುದ್ರದಂಚಿನ ಪ್ರೇರಿ, ಪೆಸಿಫಿಕ್ ಅಥವಾ ಕ್ಯಾಲಿಫೋರ್ನಿಯ ಪ್ರೇರಿ, ಪ್ಯಾಲಾಸ್ ಪ್ರೇರಿ ಹಾಗೂ ಬೆಂಗಾಡಿನ ಪ್ರೇರಿ-ಹೀಗೆ ಹುಲ್ಲುಗಾಡುಗಳನ್ನು ಪ್ರಾದೇಶಿಕವಾಗಿಯೂ ವಿಂಗಡಿಸಲಾಗಿದೆ. ರಷ್ಯದ ಸ್ಟೆಪ್ ದಕ್ಷಿಣ ಆಫ್ರಿಕದ ವೆಲ್ಡ್ ಹಾಗೂ ದಕ್ಷಿಣ ಅಮೆರಿಕದ ಪಾಂಪಾಸ್ ಹುಲ್ಲುಗಾಡುಗಳು ಉತ್ತರ ಅಮೆರಿಕದ ಪ್ರೇರಿಯ ಲಕ್ಷಣಗಳನ್ನೇ ಹೊಂದಿವೆ. ಪ್ರೇರಿಯಲ್ಲಿ ನಡುನಡುವೆ ಮರಗಳಿಲ್ಲ; ಇದ್ದರೂ ಎಲ್ಲೋ ಅಲ್ಲಲ್ಲಿ ಮಾತ್ರ.
ಎಲ್ಲ ಋತುಗಳಲ್ಲೂ ಹುಲ್ಲು ಯಥೇಚ್ಛವಾಗಿರುವುದು ಪ್ರೇರಿ ಹುಲ್ಲುಗಾಡಿನ ವೈಶಿಷ್ಟ್ಯ. ವಸಂತ ಹಾಗೂ ಶರತ್ಕಾಲಗಳಲ್ಲಿ ಬಣ್ಣಬಣ್ಣದ ಹೂ ಬಿಡುವ ಸಸ್ಯಗಳಿರುತ್ತವೆ. ಹಿಂದೆ ಈ ಹುಲ್ಲುಗಾಡುಗಳಲ್ಲಿ ಕಾಡುಕೋಣಗಳ, ಕವಲು ಕೊಂಬಿನ ಜಿಂಕೆಗಳ ಮಂದೆಗಳಿದ್ದುವು. ಉತ್ತರ ಅಮೆರಿಕದ ಪರಿಶೋಧನೆಯ ಕಾಲದಲ್ಲಿ ಹಾಗೂ ಇಲ್ಲಿ ಯೂರೋಪಿನ ಜನರು ನೆಲೆಸಿದಾಗ ಇವು ಬಹುತೇಕ ನಾಶವಾದುವು. ಕೀವೋಟೊ (ಹುಲ್ಲುಗಾಡಿನ ತೋಳ), ಜಾಕ್ ರ್‍ಯಾಬಿಟ್, ಬ್ಯಾಡ್ಜರ್, ಪ್ರೇರಿ ನಾಯಿ, ಪ್ರೇರಿ ಕೋಳಿ, ಬಯಲು ಬಾನಾಡಿ, ಕಿರೀಟದ ಬಾನಾಡಿ, ವಿವಿಧ ಬಗೆಯ ಡೇಗೆಗಳು, ಚಿಟ್ಟೆ ಹಾಗೂ ನೊಣಗಳು ಇಲ್ಲವೆ.
ಪ್ರೇರಿಯ ನೆಲ ಫಲವತ್ತಾಗಿದ್ದು, ಧಾನ್ಯದ ಬೆಳೆಗೆ ಅನುಕೂಲವಾದ ವಾಯುಗುಣ ಇಲ್ಲಿರುವುದರಿಂದ ವಲಸೆಗಾರರು ಹುಲ್ಲುಗಾಡುಗಳನ್ನು ಸವರಿ ಭೂಮಿಯನ್ನು ಸಾಗುವಳಿಗೆ ತಂದರು. ಈಗ ಪ್ರೇರಿ ನೆಲದಲ್ಲಿ ವ್ಯವಸಾಯ ವ್ಯಾಪಕವಾಗಿದೆ. ಇಲ್ಲಿಯ ಪ್ರಧಾನ ಬೆಳೆಗಳು, ಪೂರ್ವ ಭಾಗದಲ್ಲಿ ಮೆಕ್ಕೆಜೋಳ ಮತ್ತು ಮಧ್ಯ ಅಮೆರಿಕದಲ್ಲಿ ಗೋಧಿ. ಉಳಿದ ಕೆಲವು ಕಡೆಗಳಲ್ಲಿ ಪ್ರೇರಿ ಹುಲ್ಲುಗಾಡನ್ನು ರಕ್ಷಿಸಲಾಗಿದೆ.
ಹೊರಗಿನ ಕೊಂಡಿಗಳು
ವರ್ಗ:ಹುಲ್ಲುಭೂಮಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಾರ್ನಾಡ್ ಸದಾಶಿವ ರಾವ್
ಕಾರ್ನಾಡ್ ಸದಾಶಿವ ರಾವ್ 1881-1937. ದಕ್ಷಿಣ ಕನ್ನಡ ಜಿಲ್ಲೆಯ ಪ್ರಸಿದ್ಧ ಸ್ವಾತಂತ್ರ್ಯ ಹೋರಾಟಗಾರ, ನ್ಯಾಯವಾದಿ, ಸಮಾಜಸೇವಕರು. 1881ರಲ್ಲಿ ಮಂಗಳೂರಿನಲ್ಲಿ ಜನಿಸಿದರು. ತಂದೆ ಕಾರ್ನಾಡು ರಾಮಚಂದ್ರರಾವ್ ಮಂಗಳೂರಿನ ಪ್ರಮುಖ ವಕೀಲರು; ಅವರು ಸದ್ಗುಣಿಯೆಂದೂ ಸ್ವತಂತ್ರ ಧೋರಣೆಯುಳ್ಳ ಸತ್ಯನಿಷ್ಠರೆಂದೂ ಪ್ರಸಿದ್ಧರಾಗಿದ್ದರು. ತಾಯಿ ರಾಧಾಬಾಯಿ.
ಸ್ವಾತಂತ್ರ್ಯ ಚಳವಳಿ
ಇವರು ಬಲು ಬೇಗ ವೃತ್ತಿಜೀವನದಲ್ಲಿ ಯಶಸ್ಸು ಗಳಿಸಿದರಾದರೂ ಇವರ ಮನಸ್ಸು ದೇಶದ ಉನ್ನತಿಗಾಗಿ ಸದಾ ತುಡಿಯುತ್ತಿತ್ತು. ಸ್ತ್ರೀಯರ ಪ್ರಗತಿಗಾಗಿ ಮಹಿಳಾ ಸಭಾ ಎಂಬ ಸಂಸ್ಥೆಯೊಂದನ್ನು ಪ್ರಾರಂಭಿಸಿದರು. ಇವರೂ ಇವರ ಪತ್ನಿ ಶಾಂತಾಬಾಯಿಯವರೂ ಈ ಸಂಸ್ಥೆಯ ಆಶ್ರಯದಲ್ಲಿ ಮಹಿಳೆಯರಿಗೆ ಉಪಯುಕ್ತ ಕಸಬುಗಳನ್ನು ಹೇಳಿಕೊಡುತ್ತಿದ್ದರು. ದೇಶದಲ್ಲಿ ಸ್ವಾತಂತ್ರ್ಯ ಚಳವಳಿ ತೀವ್ರವಾದಾಗ ಯುವಕರಿಗೆ ರಾಷ್ಟ್ರೀಯ ಶಿಕ್ಷಣವನ್ನು ನೀಡುವತ್ತ ಇವರ ಮನಸ್ಸು ಹರಿಯಿತು. ಇವರು ತಿಲಕ್ ವಿದ್ಯಾಲಯ ಎಂಬ ರಾಷ್ಟ್ರೀಯ ವಿದ್ಯಾಶಾಲೆಯನ್ನ ಆರಂಭಿಸಿದರು. ಹಿಂದಿ ಭಾಷೆಯನ್ನು ಬೋಧಿಸುವುದರ ಜೊತೆಗೆ ಅಲ್ಲಿ ನೂಲುವುದು, ನೇಯುವುದು ಮುಂತಾದ ಉಪಯುಕ್ತ ಕೈಕಸಬುಗಳನ್ನೂ ಹೇಳಿಕೊಡಲಾಗುತ್ತಿತ್ತು.
ಮಹಾತ್ಮ ಗಾಂಧೀಯವರ ಅಚ್ಚುಮೆಚ್ಚಿನ ಅನುಯಾಯಿಗಳಲ್ಲೊಬ್ಬ ರಾಗಿದ್ದ ಇವರು ಗಾಂಧೀಯವರು ಆರಂಭಿಸಿದ ಉಪ್ಪಿನ ಸತ್ಯಾಗ್ರಹ ಸಮಯದಲ್ಲಿ ವೈಯುಕ್ತಿಕ ಸತ್ಯಾಗ್ರಹಿಯಾಗಿ ದಸ್ತಗಿರಿಯಾಗಿ ಕಾರಾಗೃಹವಾಸಅನುಭವಿಸಿದರು. 1937ರಲ್ಲಿ ಫೈಜ್‍ಪುರದಲ್ಲಿ ಸೇರಿದ್ದ ಕಾಂಗ್ರೆಸ್ ಅಧಿವೇಶನದಲ್ಲಿ ಭಾಗವಹಿಸಿ ಹಿಂದಿರುಗುತ್ತಿದ್ದಾಗ ಇವರ ಆರೋಗ್ಯ ಕೆಟ್ಟಿತು. 1937 ಜನವರಿ 9ರಂದು ಇವರು ಮುಂಬಯಿಯಲ್ಲಿ ನಿಧನರಾದರು.
ಇವರು ಐಶ್ವರ್ಯವಂತರ ಮನೆತನದಲ್ಲಿ ಹುಟ್ಟಿ ಬೆಳೆದವರಾದರೂ ದೀನದಲಿತರ ಬಗ್ಗೆ ಸದಾ ಅನುಕಂಪಹೊಂದಿದ್ದರು. ಅವರ ಉದ್ಧಾರಕ್ಕಾಗಿ ಇವರು ಬಹಳ ಶ್ರಮಿಸಿದರು. ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ಸಮಾಜಸುಧಾರಕರ ದೊಡ್ಡ ಪಡೆಯನ್ನೇ ಕಟ್ಟಿದರು. ಮಹಿಳೆಯರ ಪ್ರಗತಿಗಾಗಿಯೂ ರಾಷ್ಟ್ರೀಯ ಶಿಕ್ಷಣಕ್ಕಾಗಿಯೂ ಇವರು ಕಟ್ಟಿದ ಸಂಸ್ಥೆಗಳು ಯಶಸ್ವಿಯಾಗಿ ಕೆಲಸ ಮಾಡಿದವು. ದಲಿತೋದ್ಧಾರ ಕಾರ್ಯದಲ್ಲಿ ಇವರು ಕೊನೆಯ ವರೆಗೂ ನಿರತರಾಗಿದ್ದರು. ಇವರು ಕೆನರಾ ಸಾರಸ್ವತ ಸಂಘದ ಅಧ್ಯಕ್ಷರಾಗಿದ್ದರು (1924-25).
ಉಲ್ಲೇಖ
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ಕೂಷ್ಮಾಂಡ
ಕೂಷ್ಮಾಂಡಾ ಹಿಂದೂ ದೇವತೆಯಾಗಿದ್ದು, ತನ್ನ ದೈವಿಕ ನಗುವಿನೊಂದಿಗೆ ಜಗತ್ತನ್ನು ಸೃಷ್ಟಿಸಿದ ಕೀರ್ತಿಗೆ ಪಾತ್ರಳಾಗಿದ್ದಾಳೆ. ಕಲಿಕುಲ ಸಂಪ್ರದಾಯದ ಅನುಯಾಯಿಗಳು ಮಹಾದೇವಿಯ ನವದುರ್ಗೆಯ ರೂಪಗಳಲ್ಲಿ ಅವಳನ್ನು ನಾಲ್ಕನೇ ಅಂಶವೆಂದು ನಂಬುತ್ತಾರೆ. ಅವಳ ಹೆಸರು ಅವಳ ಮುಖ್ಯ ಪಾತ್ರವನ್ನು ಸೂಚಿಸುತ್ತದೆ: ಕು ಎಂದರೆ "ಸ್ವಲ್ಪ", ಉಷ್ಮಾ ಎಂದರೆ "ಉಷ್ಣತೆ" ಅಥವಾ "ಶಕ್ತಿ" ಮತ್ತು ಆಂಡಾ ಎಂದರೆ "ಮೊಟ್ಟೆ".
ನವರಾತ್ರಿಯ ನಾಲ್ಕನೇ ದಿನದಂದು (ನವದುರ್ಗೆಯ ಒಂಬತ್ತು ರಾತ್ರಿಗಳು) ಕೂಷ್ಮಾಂಡಾವನ್ನು ಪೂಜಿಸಲಾಗುತ್ತದೆ ಮತ್ತು ಅವಳು ಆರೋಗ್ಯವನ್ನು ಸುಧಾರಿಸುತ್ತಾಳೆ ಮತ್ತು ಸಂಪತ್ತು ಮತ್ತು ಶಕ್ತಿಯನ್ನು ನೀಡುತ್ತಾಳೆ ಎಂದು ನಂಬಲಾಗಿದೆ. ಕೂಷ್ಮಾಂಡಾ ದೇವಿಯು ಎಂಟು ಕೈಗಳನ್ನು ಹೊಂದಿದ್ದಾಳೆ ಮತ್ತು ಆದ್ದರಿಂದ ಅವಳನ್ನು ಅಷ್ಟಭುಜಾ ದೇವಿ ಎಂದೂ ಕರೆಯುತ್ತಾರೆ. ಸಿದ್ಧಿಗಳನ್ನು ಮತ್ತು ನಿಧಿಗಳನ್ನು ದಯಪಾಲಿಸುವ ಎಲ್ಲಾ ಶಕ್ತಿಯು ಅವಳ ಜಪಮಾಲೆಯಲ್ಲಿದೆ ಎಂದು ನಂಬಲಾಗಿದೆ.
ಸಂಸ್ಕೃತದಲ್ಲಿ ಬ್ರಹ್ಮಾಂಡ ಎಂದು ಕರೆಯಲ್ಪಡುವ ಇಡೀ ವಿಶ್ವವನ್ನು ಅವಳು ತನ್ನ ನಗುವಿನ ಸ್ವಲ್ಪ ಮಿನುಗುವ ಮೂಲಕ ಸೃಷ್ಟಿಸಿದಳು ಎಂದು ಹೇಳಲಾಗಿದೆ. ಅವಳು ಕೂಷ್ಮಾಂಡ (ಕುಷ್ಮಾಂಡ) ಎಂದು ಕರೆಯಲ್ಪಡುವ ಬಿಳಿ ಕುಂಬಳಕಾಯಿಯ ಬಾಲಿಯನ್ನು ಸಹ ಇಷ್ಟಪಡುತ್ತಾಳೆ. ಬ್ರಹ್ಮಾಂಡ ಮತ್ತು ಕೂಷ್ಮಾಂಡ ಅವರೊಂದಿಗಿನ ಒಡನಾಟದಿಂದಾಗಿ ಆಕೆಯನ್ನು ಕೂಷ್ಮಾಂಡಾ ದೇವತೆ ಎಂದು ಕರೆಯಲಾಗುತ್ತದೆ. ಅವಳ ವಾಸಸ್ಥಾನ ಅನಾಹತ ಚಕ್ರದಲ್ಲಿದೆ.
ರೂಪ
ತ್ರಿಶೂಲ, ಚಕ್ರ, ಖಡ್ಗ, ಕೊಕ್ಕೆ, ಗದೆ, ಬಿಲ್ಲು, ಬಾಣ ಮತ್ತು ಜೇನುತುಪ್ಪದ ಎರಡು ಜಾಡಿಗಳು ಮತ್ತು ರಕ್ತವನ್ನು ಹಿಡಿದಿರುವ ಎಂಟರಿಂದ ಹತ್ತು ಕೈಗಳಿಂದ ಕೂಷ್ಮಾಂಡವನ್ನು ಚಿತ್ರಿಸಲಾಗಿದೆ. ಅವಳ ಒಂದು ಕೈ ಯಾವಾಗಲೂ ಅಭಯಮುದ್ರೆಯ ಮೇಲಿರುತ್ತದೆ, ಅದರಿಂದ ಅವಳು ತನ್ನ ಎಲ್ಲ ಭಕ್ತರನ್ನು ಆಶೀರ್ವದಿಸುತ್ತಾಳೆ. ಅವಳು ಸಿಂಹದ ಮೇಲೆ ಸವಾರಿ ಮಾಡುತ್ತಾಳೆ.
ಮೂಲ
ಬ್ರಹ್ಮಾಂಡವು ಕತ್ತಲೆಯಿಂದ ತುಂಬಿದ ಶೂನ್ಯಕ್ಕಿಂತ ಹೆಚ್ಚಿಲ್ಲದ ಸಮಯ. ಎಲ್ಲಿಯೂ ಪ್ರಪಂಚದ ಯಾವುದೇ ಸೂಚನೆಗಳು ಇರಲಿಲ್ಲ. ಆದರೆ ನಂತರ ಯಾವಾಗಲೂ ಅಸ್ತಿತ್ವದಲ್ಲಿರುವ ದೈವಿಕ ಬೆಳಕಿನ ಕಿರಣವು ಎಲ್ಲೆಡೆ ಹರಡಿತು. ಶೂನ್ಯದ ಪ್ರತಿಯೊಂದು ಮೂಲೆಯನ್ನು ಬೆಳಗಿಸಿತು. ಈ ಬೆಳಕಿನ ಸಮುದ್ರವು ನಿರಾಕಾರವಾಗಿತ್ತು. ಇದ್ದಕ್ಕಿದ್ದಂತೆ, ಅದು ಒಂದು ನಿರ್ದಿಷ್ಟ ಗಾತ್ರವನ್ನು ತೆಗೆದುಕೊಳ್ಳಲು ಪ್ರಾರಂಭಿಸಿತು ಮತ್ತು ಅಂತಿಮವಾಗಿ ದೈವಿಕ ಮಹಿಳೆಯಂತೆ ಕಾಣಿಸಿತು. ಅವಳು ಕೂಷ್ಮಾಂಡಾ ದೇವಿಯೇ ಹೊರತು ಬೇರೆ ಯಾರೂ ಅಲ್ಲ. ಕೂಷ್ಮಾಂಡಾ ದೇವಿಯ ಮೌನ ಮುಗುಳ್ನಗೆಯಿಂದ ಬ್ರಹ್ಮಾಂಡದ ಜನನ ಸಂಭವಿಸಿದೆ. ಕಾಸ್ಮಿಕ್ ಮೊಟ್ಟೆಯನ್ನು ಉತ್ಪಾದಿಸಿದವಳು ಅವಳು. ಅವಳ ನಗುವು ಕತ್ತಲೆಯನ್ನು ಸಂಪೂರ್ಣ ದೂರ ಮಾಡಿ ಕಳುಹಿಸಿತು ಮತ್ತು ಹೀಗೆ ಬ್ರಹ್ಮಾಂಡದ ಹೊಸ ಸೃಷ್ಟಿಯನ್ನು ರೂಪಿಸಿತು. ತನ್ನ ಮೂಕ ನಗುವಿನೊಂದಿಗೆ ಇಡೀ ವಿಶ್ವಕ್ಕೆ ಬೆಳಕು ಮತ್ತು ಜೀವನವನ್ನು ನೀಡಿದಳು. ಭೂಮಿ, ಗ್ರಹಗಳು, ಸೂರ್ಯ, ನಕ್ಷತ್ರಗಳು ಮತ್ತು ಗೆಲಕ್ಸಿಗಳನ್ನು ಅಸ್ತಿತ್ವಕ್ಕೆ ತರಲಾಯಿತು. ಆದರೆ ಜೀವನವನ್ನು ಉಳಿಸಿಕೊಳ್ಳಲು, ಜಗತ್ತಿಗೆ ಸೂರ್ಯ ದೇವರ ಅಗತ್ಯವಿದೆ. ಆದ್ದರಿಂದ, ದೇವಿಯು ಸೂರ್ಯನ ನಡುವೆ ತನ್ನನ್ನು ಕೇಂದ್ರೀಕರಿಸಿದಳು ಮತ್ತು ಅವಳು ಜೀವನಕ್ಕೆ ಅಗತ್ಯವಾದ ಶಕ್ತಿ ಮತ್ತು ಬೆಳಕಿನ ಕಾರಣಳಾದಳು. ಸೂರ್ಯನು ಜಗತ್ತಿಗೆ ಜೀವವನ್ನು ನೀಡುತ್ತಾನೆ ಮತ್ತು ಕೂಷ್ಮಾಂಡಾ ದೇವಿಯು ಸ್ವತಃ ಸೂರ್ಯನ ಶಕ್ತಿಯಾಗಿದ್ದಾಳೆ ಮತ್ತು ಅವಳು ಸೂರ್ಯ ದೇವರ ಮಧ್ಯಭಾಗದಲ್ಲಿ ವಾಸಿಸುವಾಗ ಎಲ್ಲಾ ಶಕ್ತಿಯ ಮೂಲವಾಗಿದೆ. ಇದು ಬ್ರಹ್ಮಾಂಡದಲ್ಲಿ ಸಮತೋಲನವನ್ನು ಸೃಷ್ಟಿಸುವುದು ಮತ್ತು ಸೂರ್ಯನ ಕಿರಣಗಳಿಂದ ಎಲ್ಲಾ ಜೀವಿಗಳಿಗೆ ಜೀವನವನ್ನು ಒದಗಿಸುವುದು, ಅವಳ ಶಕ್ತಿಯು ಸೂರ್ಯನಿಗೆ ಎಲ್ಲರಿಗೂ ಜೀವ ನೀಡುವ ಸಾಮರ್ಥ್ಯವನ್ನು ನೀಡುತ್ತದೆ ಏಕೆಂದರೆ ಅವಳು ಸ್ವತಃ ಶಕ್ತಿಯಾಗಿದ್ದಾಳೆ.
ಅವಳು ಸೂರ್ಯನ ಶಕ್ತಿಯ ಮೂಲ. ಅವಳಿಲ್ಲದೆ, ಸೂರ್ಯನ ಬೆಳಕು ಮತ್ತು ಶಕ್ತಿಯು ಮಸುಕಾಗುತ್ತದೆ ಮತ್ತು ಕುಂದುತ್ತದೆ ಮತ್ತು ಶಕ್ತಿಹೀನವಾಗುತ್ತದೆ. ಭಗವಂತನಾದ ಸೂರ್ಯ ಸೃಷ್ಟಿಗೆ ಜೀವ ಕೊಡುತ್ತಾನೆ, ಆದರೆ ಅವಳೇ ಅದಕ್ಕೆ ಕಾರಣಳಾದವಳು. ಅವಳ ಶಕ್ತಿಯೇ ಅವನನ್ನು ಹಾಗೆ ಮಾಡಲು ಸಾಧ್ಯವಾಗುವಂತೆ ಮಾಡುತ್ತದೆ ಮತ್ತು ಮಹಾಶಕ್ತಿಯು ಕೂಷ್ಮಾಂಡಾ ರೂಪದಲ್ಲಿ ಕಾಣಿಸಿಕೊಂಡಾಗ ಅವಳು ಏನು ಮಾಡುತ್ತಾಳೆ. ಅವಳಿಂದ, ಅವಳ ನಗುವಿನಿಂದ ಶಕ್ತಿಯ ದೇಹವು ಹೊರಹೊಮ್ಮಿತು ಮತ್ತು ಆ ಪ್ರಬಲ ಶಕ್ತಿಯಿಂದ ಬೆಳಕು ಮತ್ತು ಸೃಷ್ಟಿ ಹೊರಹೊಮ್ಮಿತು. ದೇವರುಗಳು, ಕೀಳು ಜನರು ಮತ್ತು ಇತರ ಆಕಾಶ ಜೀವಿಗಳು ಅವಳನ್ನು ಗೌರವಿಸಿದಾಗ ಅವಳು ಯಾವಾಗಲೂ ನಗುತ್ತಾಳೆ.
ಉಲ್ಲೇಖಗಳು
<references group="" responsive="1">
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಎಡ್ಮಂಡ್ ಹ್ಯಾಲೆ
ಎಡ್ಮಂಡ್ ಹ್ಯಾಲೆ ಓರ್ವ ಖಗೋಳಶಾಸ್ತ್ರಜ್ಞ, ಜಿಯೋಫಿಸಿಸ್ಸಿಸ್ಟ್, ಗಣಿತಶಾಸ್ತ್ರಜ್ಞ, ಪವನಶಾಸ್ತ್ರಜ್ಞ ಮತ್ತು ಭೌತವಿಜ್ಞಾನಿ. ಅವರು ೧೭೨೦ ರಲ್ಲಿ ಜಾನ್ ಫ್ಲಮ್ಸ್ಟೀಡ್ ಉತ್ತರಾಧಿಕಾರಿಯಾದ ಬ್ರಿಟನ್ನಲ್ಲಿ ಎರಡನೇ ಖಗೋಳಶಾಸ್ತ್ರಜ್ಞ ರಾಯಲ್ ಆಗಿದ್ದರು. ಅವರು ಸೇಂಟ್ ಹೆಲೆನಾದಲ್ಲಿ ನಿರ್ಮಿಸಿದ ವೀಕ್ಷಣಾಲಯದಿಂದ,ಹ್ಯಾಲೆ ಸೂರ್ಯನ ಅಡ್ದಲಾಗಿ ಬುಧದ ಸಾಗಣೆಯನ್ನು ಬಳಸಬಹುದೆಂದು ಅರಿತುಕೊಂಡರು. ಅವರು ತಮ್ಮ ಅವಲೋಕನಗಳನ್ನು ಸಮಕಾಲೀನ ನಕ್ಷತ್ರ ನಕ್ಷೆಗಳನ್ನು  ವಿಸ್ತರಿಸಲು ಬಳಸಿದರು. ಅವರು ಐಸಾಕ್‌ ನ್ಯೂಟನ್‌ರ ಚಲನೆಯ ನಿಯಮಗಳನ್ನು ಸಾಬೀತುಪಡಿಸುವ ದೃಷ್ಟಿಯಿಂದ ಸಹಾಯ ಮಾಡಿದರು ಮತ್ತು ನ್ಯೂಟನ್‌ರ ಪ್ರಭಾವಶಾಲಿ ಫಿಲೋಸಫಿಯ ನ್ಯಾಚುರಲಿಸ್ ಪ್ರಿನ್ಸಿಪಿಯಾ ಮ್ಯಾಥೆಮೆಟಿಕಾ ಪ್ರಕಟಣೆಗೆ ಹಣ ನೀಡಿದರು. ತನ್ನ ೧೬೮೨ ರ ಅವಲೋಕನದಿಂದ,ಕಾಮೆಟ್ಸ್ ಖಗೋಳವಿಜ್ಞಾನದ ೧೭೦೫ ಸಾರಾಂಶದಲ್ಲಿ ಹ್ಯಾಲಿಯ ಕಾಮೆಟ್ನ ಆವರ್ತಕತೆಯನ್ನು ಲೆಕ್ಕಾಚಾರ ಮಾಡಲು ಚಲನೆಯ ನಿಯಮಗಳನ್ನು ಅವರು ಬಳಸಿದರು. ೧೭೫೮ ರಲ್ಲಿ ಅದರ ಭವಿಷ್ಯದ ಮರುಪಾವತಿಯ ಮೇಲೆ ಇದನ್ನು ಹೆಸರಿಸಲಾಯಿತು,ಅದನ್ನು ನೋಡಲು ಅವರು ಬದುಕಿರಲಿಲ್ಲ.೧೬೯೮ ರಲ್ಲಿ ಆರಂಭಗೊಂಡು,ಅವರು ತೇಲುವ ದಂಡಯಾತ್ರೆಗಳನ್ನು ಮತ್ತು ಭೂಮಿವಿಜ್ಞಾನದ ಕಾಂತೀಯತೆಯ ಪರಿಸ್ಥಿತಿಗಳ‌ ಬಗ್ಗೆ ಅವಲೋಕನ ಮಾಡಿದರು. ೧೭೧೮ ರಲ್ಲಿ ಅವರು "ನಿಶ್ಚಿತ" ನಕ್ಷತ್ರಗಳ ಸರಿಯಾದ ಚಲನೆಯನ್ನು ಕಂಡುಹಿಡಿದರು.
=ಆರಂಭಿಕ ಜೀವನ= ಹ್ಯಾಲೆಯವರು ನವೆಂಬರ್ ೮,೧೬೫೬ ರಲ್ಲಿ ಲಂಡನ್ನಲ್ಲಿ ಜನಿಸಿದರು. ಹ್ಯಾಲೆಯವರ ತಂದೆ ಎಡ್ಮಂಡ್ ಹ್ಯಾಲೆ ಸೀನಿಯರ್ ಡರ್ಬಿಶೈರ್ ಕುಟುಂಬದಿಂದ ಬಂದಿದ್ದರು ಮತ್ತು ಲಂಡನ್ನಲ್ಲಿ ಶ್ರೀಮಂತ ಸೋಪ್ ತಯಾರಕರಾಗಿದ್ದರು. ಮಗುವಾಗಿದ್ದಾಗ, ಹ್ಯಾಲೆ ಗಣಿತಶಾಸ್ತ್ರದಲ್ಲಿ ಬಹಳ ಆಸಕ್ತಿ ಹೊಂದಿದ್ದರು. ಅವರು ಸೇಂಟ್ ಪಾಲ್ಸ್ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ಅಲ್ಲಿ ಅವರು ತಮ್ಮ ಆರಂಭಿಕ ಆಸಕ್ತಿಯನ್ನು ಖಗೋಳಶಾಸ್ತ್ರದಲ್ಲಿ ಅಭಿವೃದ್ಧಿಪಡಿಸಿದರು ಮತ್ತು ೧೬೭೩ ರಿಂದ ಆಕ್ಸ್‌ಫರ್ಡ್ ಕ್ವೀನ್ಸ್ ಕಾಲೇಜಿನಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ಸ್ನಾತಕಪೂರ್ವ ವಿದ್ಯಾರ್ಥಿಯಾಗಿದ್ದಾಗಲೇ,ಹ್ಯಾಲೆಯವರು ಸೌರವ್ಯೂಹ ಮತ್ತು ಸೂರ್ಯಕಾಂತಿಗಳ ಮೇಲೆ ಲೇಖನಗಳನ್ನು ಪ್ರಕಟಿಸಿದರು. ೧೬೮೨ ರಲ್ಲಿ ಹ್ಯಾಲೆಯವರು ಮೇರಿ ಟೂಕೆಯನ್ನು ಮದುವೆಯಾದರು ಮತ್ತು ಇಸ್ಲಿಂಗ್ಟನ್ನಲ್ಲಿ ನೆಲೆಸಿದರು. ದಂಪತಿಗೆ ಮೂರು ಮಕ್ಕಳಿದ್ದರು.
=ಪ್ರಕಟಣೆಗಳು ಮತ್ತು ಅವಿಷ್ಕಾರಗಳು= ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ,ಹ್ಯಾಲೆಯವರನ್ನು,ಆಸ್ಟ್ರೊನೊಮರ್ ರಾಯಲ್ ಆಗಿದ್ದ ಜಾನ್ ಫ್ಲಮ್ಸ್ಟೀಡ್ಗೆ ಪರಿಚಯಿಸಲಾಯಿತು. ಉತ್ತರ ನಕ್ಷತ್ರಗಳ ಕ್ಯಾಟಲಾಗ್ಗಳನ್ನು ಸಂಯೋಜಿಸಲು ಫ್ಲಮ್ಸ್ಟೀಡ್ನ ಯೋಜನೆಯನ್ನು ಪ್ರಭಾವಿಸಿದ ಹ್ಯಾಲೆ ,ದಕ್ಷಿಣ ಗೋಳಾರ್ಧದಲ್ಲಿ ಇದೇ ರೀತಿ ಮಾಡಲು ಪ್ರಸ್ತಾಪಿಸಿದರು.
=ಪರಿಶೋಧನಾ ವರ್ಷಗಳು=
=ಎಡ್ಮಂಡ್ ಹ್ಯಾಲೆಯವರ ನಂತರ ಇಟ್ಟಿರುವ ಹೆಸರುಗಳು=
=ಸಮಾಧಿ= ಹ್ಯಾಲೆಯವರು ಜನವರಿ ೧೪ ೧೭೪೨ ರಲ್ಲಿ ಗ್ರೀನ್ವಿಚ್ ನಲ್ಲಿ, ೮೫ ನೇ ವಯಸ್ಸಿನಲ್ಲಿ ನಿಧನರಾದರು. ಬ್ಲ್ಯಾಕ್ಹೀತ್ ನ ಲೀಟ್ರೇಸ್ ನಲ್ಲಿ ಸೇಂಟ್ ಮಾರ್ಗರೇಟ್ ನ ಲೀಯ ಹಳೆಯ ಚರ್ಚ್ ನ ಸ್ಮಶಾನದಲ್ಲಿ ಅವರನ್ನು ಸಮಾಧಿ ಮಾಡಲಾಯಿತು.
=ಉಲ್ಲೇಖಗಳು=
ವರ್ಗ:ವಿಜ್ಞಾನಿಗಳು
ಕುಡಗೋಲು-ಕಣ ರೋಗ
ಕುಡಗೋಲು-ಕಣ ರೋಗ, ಅಥವಾ ಕುಡಗೋಲು-ಕಣ ರಕ್ತಹೀನತೆ (ಅಥವಾ ರಕ್ತಹೀನತೆ ; ಅಥವಾ drepanocytosis  ಎನ್ನುವುದು ಒಂದು ಆನುವಂಶಿಕ ರಕ್ತದ ಕಾಯಿಲೆ. ಇದರಲ್ಲಿ ಕೆಂಪು ರಕ್ತ ಕಣಗಳು ಒಂದು ವಿಕೃತ, ಬಿಗಿಯಾದ, ಕುಡಗೋಲಿನ ಆಕಾರವನ್ನು ಪಡೆದುಕೊಳ್ಳುತ್ತದೆ. ರಕ್ತದ ಕಣಗಳು ಕುಡಗೋಲಿನ ಆಕಾರವನ್ನು ಪಡೆದುಕೊಳ್ಳುವುದರಿಂದ, ಕಣಗಳ ಮೃದುತ್ವವು ಕಡಿಮೆಯಾಗುತ್ತದೆ ಮತ್ತು ಅನೇಕ ರೀತಿಯ ಜಟಿಲ ಸಮಸ್ಯೆಗಳ ಸಾಧ್ಯತೆಗಳಿರುತ್ತವೆ. ಹೀಮೋಗ್ಲೋಬೀನ್‌ ವಂಶವಾಹಿಯಲ್ಲಿ ಉಂಟಾಗುವ ಮಾರ್ಪಾಡಿನ ಕಾರಣದಿಂದ ರಕ್ತಕಣಗಳು ಕುಡಗೋಲಿನ ಆಕಾರ ಪಡೆದುಕೊಳ್ಳುತ್ತದೆ. ಇದರಿಂದ ಸರಿಸುಮಾರು ಆಯಸ್ಸು ಕಡಿಮೆಯಾಗುತ್ತದೆ, ಅಧ್ಯಯನಗಳ ಪ್ರಕಾರ ಪುರುಷರ ಸರಾಸರಿ ಆಯಸ್ಸು ೪೨ ವರ್ಷಗಳು ಮತ್ತು ಸ್ತ್ರೀಯರ ಆಯಸ್ಸು ೪೮ ವರ್ಷಗಳು.
ಕುಡಗೋಲು-ಕಣ ರೋಗವು ಸಾಮಾನ್ಯವಾಗಿ ಸಣ್ಣಮಕ್ಕಳಲ್ಲಿ ಕಾಣಿಸಿಕೊಳ್ಳುತ್ತವೆ. ಸಾಧಾರಣವಾಗಿ ಮಲೇರಿಯಾ ಸಾಮಾನ್ಯವಾಗಿದ್ದ ಅಥವಾ ಸಾಮಾನ್ಯವಾಗಿರುವ ಉಷ್ಣವಲಯ ಅಥವಾ ಉಪ-ಉಷ್ಣವಲಯ ಪ್ರದೇಶಗಳ ಜನರಲ್ಲಿ (ಅಥವಾ ಅವರ ವಂಶಸ್ಥರಲ್ಲಿ) ಹೆಚ್ಚಾಗಿ ಕಾಣಿಸಿಕೊಳ್ಳುತ್ತದೆ. ಉಪ-ಸಹಾರ ಆಫ್ರಿಕಾದ ಮೂಲನಿವಾಸಿಗಳಲ್ಲಿ ಮೂರನೇ ಒಂದರಷ್ಟು ಜನ ಈ ವಂಶವಾಹಿಯನ್ನು ಹೊಂದಿರುತ್ತಾರೆ, ಏಕೆಂದರೆ ಮಲೇರಿಯಾ ಸಾಮಾನ್ಯವಾಗಿರುವ ಪ್ರದೇಶದಲ್ಲಿ ಕೇವಲ ಒಂದು ಕುಡಗೋಲು-ಕಣ ವಂಶವಾಹಿಯನ್ನು ಹೊಂದಿರುವುದಕ್ಕೂ ಅಸ್ತಿತ್ವ ಮೌಲ್ಯವಿದೆ (ಕುಡಗೋಲು ಕಣ ಸ್ವಭಾವ). ಕುಡಗೋಲು-ಕಣ ರೋಗದ ಎರಡು ವಂಶವಾಹಿ ರೂಪಗಳಲ್ಲಿ ಒಂದು ರೂಪವನ್ನು ಮಾತ್ರ ಹೊಂದಿರುವವರು ಮಲೇರಿಯಾ ರೋಗಕ್ಕೆ ಪ್ರತಿರೋಧ ಒಡ್ಡಬಲ್ಲವರಾಗಿರುತ್ತಾರೆ. ಏಕೆಂದರೆ, ಮಲೇರಿಯಾ ಪ್ಲಾಸ್ಮೋಡಿಯಮ್ ಹರಡಿದ ರೋಗವನ್ನು ಪಡೆದುಕೊಂಡ ರಕ್ತಕಣಗಳು ಕುಡಗೋಲಾಗುವುದರಿಂದ (ಕುಡಗೋಲಿನ ರೂಪವನ್ನು ಪಡೆದುಕೊಳ್ಳುವುದರಿಂದ) ಮುಂದಕ್ಕೆ ಹರಡದೆ ನಿಂತು ಹೋಗುತ್ತದೆ.
ನ್ಯಾಷನಲ್‌ ಇನ್‌ಸ್ಟಿಟ್ಯೂಟ್ಸ್‌ ಆಫ್‌ ಹೆಲ್ತ್‌ನ ಪ್ರಕಾರ ಯುನೈಟೆಡ್‌ ಸ್ಟೇಟ್ಸ್‍ನಲ್ಲಿ ಈ ರೋಗದ ವ್ಯಾಪಕತೆ ಸರಿಸುಮಾರು ೫,೦೦೦ದಲ್ಲಿ ೧. ಅದರಲ್ಲೂ ಬಹುತೇಕ ಉಪ-ಸಹಾರ ಆಫ್ರಿಕಾ ವಂಶದವರಲ್ಲಿಯೇ ಹೆಚ್ಚು. ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ೫೦೦ ಕಪ್ಪು ಮಗುವಿನಲ್ಲಿ ೧ ಕಪ್ಪು ಮಗುವಿಗೆ ಕುಡಗೋಲು-ಕಣ ರಕ್ತಹೀನತೆ ಇರುತ್ತದೆ.
ಕುಡಗೋಲು-ಕಣ ರಕ್ತಹೀನತೆಯು ಕುಡಗೋಲು-ಕಣ ರೋಗದ ಒಂದು ನಿರ್ದಿಷ್ಟವಾದ ವಿಧದ ಹೆಸರಾಗಿದೆ, ಇದರಲ್ಲಿ ಎಚ್‌ಬಿಎಸ್ ಅನ್ನು ಉಂಟುಮಾಡುವ ರೂಪಾಂತರಗಳ ಸಮಯುಗ್ಮಜತೆಯಿರುತ್ತದೆ (ಏಕರೂಪತೆ). ಕುಡಗೋಲು-ಕಣ ರಕ್ತಹೀನತೆಯು "ಎಚ್‌ಬಿಎಸ್‌ಎಸ್", ಎಸ್‌ಎಸ್ ಕಾಯಿಲೆ", ಹಿಮೋಗ್ಲೋಬಿನ್ ಎಸ್", ಅಥವಾ ಅದೇ ರೀತಿಯ ಕ್ರಮಜೋಡಣೆಗಳಿಗೂ ಕೂಡ ಉಲ್ಲೇಖಿಸಲ್ಪಡುತ್ತದೆ. ಭಿನ್ನಯುಗ್ಮಜತೆಯಿರುವ ಜನರಲ್ಲಿ, ಕೇವಲ ಒಂದು ಕುಡುಗೋಲು ವಂಶವಾಹಿಯಿರುವ ಮತ್ತು ಒಂದು ಸಾಮಾನ್ಯ ಪ್ರಬುದ್ಧ ಹಿಮೋಗ್ಲೋಬಿನ್ ವಂಶವಾಹಿಯಿರುವ ವ್ಯಕ್ತಿಯಲ್ಲಿ, ಇದು "ಎಚ್‌ಬಿಎ‌ಎಸ್" ಅಥವಾ "ಕುಡುಗೋಲು ಕಣ ಲಕ್ಷಣ" ಎಂದು ಕರೆಯಲ್ಪಡುತ್ತದೆ. ಕುಡಗೋಲು-ಕಣ ರೋಗದ ಇತರ, ವಿರಳವಾದ ವಿಧಗಳು, ಕುಡಗೋಲು-ಹಿಮೋಗ್ಲೋಬಿನ್ ಸಿ ರೋಗ (ಎಚ್‌ಬಿಎಸ್‌ಸಿ), ಕುಡಗೋಲು ಬೀಟಾ-ಪ್ಲಸ್-ಥಲಸೀಮಿಯಾ (HbS/β+) ಮತ್ತು ಕುಡಗೋಲು ಬೀಟಾ-ಜೀರೋ-ಥಲಸೀಮಿಯಾ (HbS/β೦)ಗಳನ್ನು ಒಳಗೊಳ್ಳುತ್ತದೆ. ಕುಡಗೋಲು-ಕಣ ರೋಗದ ಈ ಇತರ ವಿಧಗಳು ಸಮ್ಮಿಶ್ರ ಭಿನ್ನಯುಗ್ಮಜೀಯಗಳಾಗಿರುತ್ತವೆ, ಅವುಗಳಲ್ಲಿ ವ್ಯಕ್ತಿಯು ಎಚ್‌ಬಿಎಸ್ ಅನ್ನು ಉಂಟುಮಾಡುವ ರೂಪಾಂತರದ ಒಂದೇ ಒಂದು ನಕಲನ್ನು ಹೊಂದಿರುತ್ತಾನೆ ಮತ್ತು ಮತ್ತೊಂದು ಅಪಸಾಮಾನ್ಯವಾದ ಹಿಮೋಗ್ಲೋಬಿನ್ ಆಲೀಲ್ ವಂಶವಾಹಿಗಳನ್ನು ಹೊಂದಿರುತ್ತಾನೆ.
ಇಲ್ಲಿ ರೋಗ ಎನ್ನುವ ಪದವನ್ನು ಬಳಸಲಾಗುತ್ತಿದೆ ಏಕೆಂದರೆ ಈ ಆನುವಂಶಿಕ      ವಿಕೃತಿಯು ರೋಗದ ಪರಿಸ್ಥಿತಿಗಳನ್ನು ತರಬಹುದು, ಇದರಿಂದ ತೀವ್ರ ತೊಂದರೆಗಳು ಮತ್ತು ಸಾವು ಸಂಭವಿಸಬಹುದು. ಆನುವಂಶಿಕವಾಗಿ ಬಂದ ಎಲ್ಲ ಹೀಮೋಗ್ಲೋಬೀನ್‌ನ ವೈವಿಧ್ಯಗಳೂ ಹಾನಿಕರವಲ್ಲ. ಇದಕ್ಕೆ ಆನುವಂಶಿಕ ಬಹುರೂಪತ್ವ ಎಂದು ಹೆಸರು.
ಮುನ್ಸೂಚನೆಗಳು ಹಾಗೂ ರೋಗ-ಲಕ್ಷಣಗಳು
ಕುಡಗೋಲು-ಕಣ ರೋಗವು ಅನೇಕ ತೀವ್ರ ಮತ್ತು ದೀರ್ಘಕಾಲೀನ ತೊಂದರೆಗಳಿಗೆ ಎಡೆ ಮಾಡಿಕೊಡಬಹುದು, ಇವುಗಳಲ್ಲಿ ಹಲವು ಮಾರಕವಾದವು.
ಕುಡಗೋಲು-ಕಣ ವಿಷಮ ಸ್ಥಿತಿ
ಕುಡಗೋಲು ಕಣ ರೋಗವು ರಕ್ತಹೀನತೆಯಲ್ಲಿ ಪರಿಣಮಿಸುತ್ತದೆ ಮತ್ತು ವಿಷಮ ಸ್ಥಿತಿಗಳು ಅನೇಕ ರೀತಿಯವಾಗಿರಬಹುದು. ಉದಾಹರಣೆಗೆ ರಕ್ತನಾಳ-ಮುಚ್ಚುವಿಕೆಯ ವಿಷಮ ಸ್ಥಿತಿ, ಆಗರ್ಭ ಅಂಗವೈಕಲ್ಯ ವಿಷಮಸ್ಥಿತಿ, ಸ್ವಾಧೀನ ವಿಷಮ ಸ್ಥಿತಿ ಮತ್ತು ಹೈಪರ್ ಹಿಮೋಲಿಟಿಕ್ ವಿಷಮ ಸ್ಥಿತಿ.
ಕುಡಗೋಲು ಕಣ ವಿಷಮ ಸ್ಥಿತಿಗಳು ಐದರಿಂದ ಏಳು ದಿನಗಳವರೆಗೆ ಇರುತ್ತವೆ.
ರಕ್ತನಾಳ-ಮುಚ್ಚುವಿಕೆಯ ವಿಷಮಸ್ಥಿತಿ
ರಕ್ತನಾಳ-ಮುಚ್ಚುವಿಕೆಯ ವಿಷಮಸ್ಥಿತಿಯು ಕುಡಗೋಲು-ಆಕಾರದ ಕೆಂಪು ರಕ್ತಕಣಗಳಿಂದ ಉಂಟಾಗುತ್ತದೆ. ಅವು ಲೋಮಧಮನಿಗಳನ್ನು ಪ್ರತಿಬಂಧಿಸುತ್ತವೆ ಮತ್ತು ಒಂದು ಅಂಗಕ್ಕೆ ರಕ್ತದ ಪ್ರವಹಿಸುವಿಕೆಯನ್ನು ನಿರ್ಬಂಧಿಸುತ್ತವೆ, ಇದು ರಕ್ತ ಕೊರತೆ, ನೋವು, ನೆಕ್ರೋಸಿಸ್ ಮತ್ತು ಅನೇಕ ವೇಳೆ ಅಂಗದ (ಅವಯವ) ನಷ್ಟಕ್ಕೆ ಕಾರಣವಾಗುತ್ತದೆ. ಈ ವಿಷಮಸ್ಥಿತಿಗಳ ಪುನರಾವರ್ತತೆ, ತೀವ್ರತೆ, ಮತ್ತು ಕಾಲಾವಧಿಗಳು ಗಣನೀಯವಾಗಿ ಬದಲಾಗುತ್ತವೆ. ನೋವು ನೀಡುವಂಥ ವಿಷಮ ಸ್ಥಿತಿಗಳು ಜಲಸಂಚಯನ (ಹೈಡ್ರೇಷನ್) ಮತ್ತು ನೋವಳಿಕಗಳ ಜೊತೆ ಚಿಕಿತ್ಸೆ ನೀಡಲ್ಪಡುತ್ತವೆ; ನೋವು ನಿರ್ವಹಣೆಯು (ನಿಯಂತ್ರಣವು) ವಿಷಮಸ್ಥಿತಿಯು ಬಗೆಹರಿಯುವವರೆಗೆ ಕ್ರಮಬದ್ಧವಾದ ಅಂತರಗಳಲ್ಲಿ ಒಪಿಯೋಯ್ಡ್‌ಗಳ ಕಾರ್ಯನಿರ್ವಹಣವು ಅವಶ್ಯಕವಾಗಿರುತ್ತದೆ. ತೀವ್ರವಲ್ಲದ ವಿಷಮ ಸ್ಥಿತಿಗಳಿಗೆ, ರೋಗಿಗಳ ಒಂದು ಉಪಗುಂಪು NSAIDಗಳ (ಡೈಕ್ಲೋಫಿನಾಕ್‌ನಂತಹ ಅಥವಾ ನೆಪ್ರೊಕ್ಸಿನ್) ಮೇಲೆ ಕಾರ್ಯ ನಿರ್ವಹಿಸುತ್ತವೆ. ಹೆಚ್ಚು ತೀವ್ರವಾದ ವಿಷಮ ಸ್ಥಿತಿಗಳಿಗೆ, ಹೆಚ್ಚಿನ ರೋಗಿಗಳಿಗೆ ಅಂತರಭಿದಮನಿಯ ಒಪಿಯೋಯ್ಡ್‌ಗಳಿಗೆ ಆಂತರಿಕ ರೋಗಿಗಳ ನಿಯಂತ್ರಣವು ಅವಶ್ಯಕವಾಗುತ್ತದೆ; ರೋಗಿಗಳನ್ನು-ನಿಯಂತ್ರಿಸಿದ ನೋವಳಿಕೆ (PCA) ಸಾಧನಗಳು ಸಾಮಾನ್ಯವಾಗಿ ಈ ಪ್ರಯತ್ನದಲ್ಲಿ ಬಳಸಲ್ಪಡುತ್ತವೆ. ಡೈಫನ್‌ಹೈಡ್ರಮಿನ್ ಇದು ಅನೇಕ ವೇಳೆ ಒಪಿಯೋಯ್ಡ್ ಬಳಕೆಯಿಂದ ಉಂಟಾಗುವ ತುರಿಕೆಗೆ ಪರಿಣಾಮಕಾರಿಯಾಗಿರುತ್ತದೆ. ಪ್ರಚೋದಕ (ಉತ್ತೇಜಕ) ಶ್ವಾಸಕೋಶ ಮಾಪಕದ ಬಳಕೆ, ಎಟ್‌ಲೆಕ್ಟಸೀಸ್‌ನ (ವಿಸ್ತರಿತ ಶ್ವಾಸಕೋಶದ ನಾಶವಾಗುವಿಕೆ) ಬೆಳವಣಿಗೆಯನ್ನು ಕಡಿಮೆಗೊಳಿಸುವ ಸಲುವಾಗಿ ದೀರ್ಘವಾದ ಉಸಿರಾಟವನ್ನು ಪ್ರೋತ್ಸಾಹಿಸುವುದಕ್ಕೆ ಬಳಸಲ್ಪಡುವ ಈ ತಂತ್ರಗಾರಿಕೆಯು ಶಿಫಾರಸು ಮಾಡಲ್ಪಟ್ಟಿದೆ.
ಗುಲ್ಮದ ಸ್ವಾಧೀನ ವಿಷಮಸ್ಥಿತಿ
ಇದರ ಕಿರಿದಾದ ರಕ್ತನಾಳಗಳು ಮತ್ತು ದೋಷಯುಕ್ತ ಕೆಂಪು ರಕ್ತಕಣಗಳ ಕೊನೆಯಾಗಿಸುವಿಕೆಯಲ್ಲಿನ ಕಾರ್ಯದ ಕಾರಣದಿಂದ ಗುಲ್ಮವು ಪುನರಾವರ್ತಿತವಾಗಿ ಸೋಂಕಿಗೆ ಒಳಗಾಗುತ್ತದೆ. ಕುಡುಗೋಲು-ಕಣ ರಕ್ತಹೀನತೆಯಿಂದ ಬಳಲುತ್ತಿರುವ ವ್ಯಕ್ತಿಗಳಲ್ಲಿ ಬಾಲ್ಯಾವಸ್ಥೆಯು ಕೊನೆಗೊಳ್ಳುವುದಕ್ಕೆ ಮುಂಚೆಯೇ ಇದು ಸಾಮಾನ್ಯವಾಗಿ ರಕ್ತ ಪೂರೈಕೆಯಾಗದಿರುವ ಸ್ಥಿತಿಗೆ ಹೋಗುತ್ತದೆ. ಈ ಗುಲ್ಮೋಚ್ಛೇದನವು ಕೋಶದಲ್ಲಿನ ಜೀವಿಗಳಿಂದ ಸೋಂಕು ಹರಡುವ ಸಮಸ್ಯೆಯನ್ನು ಹೆಚ್ಚಿಸುತ್ತದೆ; ಅಂತಹ ಗುಲ್ಮ ರೋಗವನ್ನು ಹೊಂದಿದ ವ್ಯಕ್ತಿಗಳಿಗೆ ಪ್ರತಿಬಂಧಕ ಪ್ರತಿಕಾಯಗಳು ಮತ್ತು ಚುಚ್ಚುಮದ್ದುಗಳನ್ನು ಶಿಫಾರಸು ಮಾಡಲಾಗುತ್ತದೆ.
ಇತರೆ
ಇದು ತುಂಬಾ ಮೊದಲಿಗೆ ಅಂದರೆ ಆರು ತಿಂಗಳಿನ ವಯಸ್ಸಿನಲ್ಲಿಯೇ ಕಂಡುಬರುತ್ತದೆ, ಮತ್ತು ಕುಡಗೋಲಿನ ಲಕ್ಷಣವನ್ನು ಹೊಂದಿರುವ ಮಕ್ಕಳಲ್ಲಿ ಸಂಭವಿಸುತ್ತದೆ. ಈ ವಿಷಮಸ್ಥಿತಿಯು ಒಂದು ತಿಂಗಳಿನವರೆಗೂ ಇರುತ್ತದೆ. ಮತ್ತೊಂದು ಕಂಡುಹಿಡಿಯಲ್ಪಟ್ಟ ಕುಡಗೋಲು ಕಣ ವಿಷಮಸ್ಥಿತಿಯೆಂದರೆ ತೀಕ್ಷ್ಣವಾದ ಎದೆ ನೋವಿನ ಲಕ್ಷಣ, ಇದು ಜ್ವರ, ಎದೆ ನೋವು, ಉಸಿರಾಟದ ತೊಂದರೆ, ಮತ್ತು ಎದೆಯ ಎಕ್ಸ್-ರೇಯಲ್ಲಿ ಕಂಡುಬರುವ ಶ್ವಾಸಕೋಶದ ಒಳಹರಿವು ಮುಂತಾದ ಲಕ್ಷಣಗಳಿಂದ ವರ್ಣಿಸಲ್ಪಡುತ್ತದೆ. ಶ್ವಾಸಕೋಶದಲ್ಲಿನ ನ್ಯುಮೋನಿಯಾ ಮತ್ತು ಕುಡಗೋಲಿನ ಕಣಗಳು ಎರಡೂ ಕೂಡ ಈ ಲಕ್ಷಣಗಳನ್ನು ಉಂಟುಮಾಡುತ್ತವೆ ಎಂದು ಹೇಳಲಾಗುತ್ತದೆ, ರೋಗಿಯು ಎರಡೂ ಸ್ಥಿತಿಗಳಿಗಾಗಿ ಚಿಕಿತ್ಸೆಯನ್ನು ನೀಡಲ್ಪಡುತ್ತಾನೆ. ಇದು ನೋವಿನಿಂದಾವೃತವಾದ ವಿಷಮಸ್ಥಿತಿ, ಉಸಿರಾಟದ ಸೋಂಕು, ಮೂಳೆ-ಮಜ್ಜೆಯ ಧಮನಿರೋಧ, ಅಥವಾ ಸಂಭವನೀಯವಾಗಿ ಎಟೆಲೆಕ್ಟಾಸಿಸ್, ನಿದ್ರಾಜನಕ ನಿರ್ವಹಣೆ, ಅಥವಾ ಶಸ್ತ್ರಚಿಕಿತ್ಸೆಗಳ ಮೂಲಕ ಕಾರ್ಯೋನ್ಮುಖವಾಗಿಸಲ್ಪಡುತ್ತವೆ.
ತೊಂದರೆಗಳು
ಕುಡಗೋಲು-ಕಣ ರಕ್ತಹೀನತೆ ಅನೇಕ ರೀತಿಯ ತೊಂದರೆಗಳಿಗೆ ಕಾರಣವಾಗಬಹುದು, ಉದಾಹರಣೆಗೆ:
ಭಿನ್ನಯುಗ್ಮಜಗಳು
ಭಿನ್ನಯುಗ್ಮಜೀಯ ವಿಧವು (ಕುಡಗೋಲು ಕಣ ಲಕ್ಷಣ) ಹೆಚ್ಚಾಗಿ ಯಾವಾಗಲೂ ರೋಗದ ಲಕ್ಷಣ ಇಲ್ಲದಿರುವ ಸ್ಥಿತಿಯಾಗಿರುತ್ತದೆ, ಮತ್ತು ಅದರ ಒಂದೇ ಒಂದು ಮಹತ್ವದ ಲಕ್ಷಣವೆಂದರೆ ಐಸೋಸ್ತೆನುರಿಯಾದ ಜೊತೆ ಕಂಡುಬರುವ ಕಲಿಜದ ಸಾಂದ್ರೀಕರಣ ನ್ಯೂನತೆಯಾಗಿದೆ.
ತಳಿಶಾಸ್ತ್ರ
ಎಚ್‌ಜಿಬಿಎಸ್‌ಗೆ ಭಿನ್ನಯುಗ್ಮಜಿಗಳಾಗಿರುವ ವ್ಯಕ್ತಿಗಳಲ್ಲಿ (ಕುಡಗೋಲು ಕಣದ ಹಿಮೋಗ್ಲೋಬಿನ್‌ನ ವಾಹಕಗಳು), ಪೊಲಿಮಿರೈಸೇಷನ್ ಸಮಸ್ಯೆಗಳು ಕಡಿಮೆ ಪ್ರಮಾಣದಲ್ಲಿರುತ್ತವೆ, ಏಕೆಂದರೆ ಸಾಮಾನ್ಯ ಸ್ಥಿತಿಯಲ್ಲಿರುವ ಆಲೀಲ್ ಇದು ೫೦% ಕ್ಕಿಂತ ಹೆಚ್ಚು ಹಿಮೋಗ್ಲೋಬಿನ್ ಅನ್ನು ಉತ್ಪತ್ತಿ ಮಾಡಲು ಸಮರ್ಥವಾಗಿರುತ್ತದೆ. ಎಚ್‌ಜಿಬಿಎಸ್‌ಗೆ ಸಮಯುಗ್ಮಜಿಗಳಾಗಿರುವ ವ್ಯಕ್ತಿಗಳಲ್ಲಿ, ಒಂದು ಮೃದುವಾದ ಡೋನಟ್-ತರಹದ ಆಕಾರದಿಂದ ತೊಂದರೆ ಕೊಡುವುದಕ್ಕೆ ಮತ್ತು ಪೂರ್ತಿಯಾಗಿ ಮೊಳೆಗಳಿಂದಾವೃತವಾಗುವಂತೆ ಮಾಡುವುದಕ್ಕೆ, ಎಚ್‌ಬಿಎಸ್‌‌ನ ದೀರ್ಘ-ಸರಪಳಿಯ ಪೊಲಿಮರ್‌ಗಳ ಅಸ್ತಿತ್ವವು ಕೆಂಪು ರಕ್ತ ಕಣದ ಆಕಾರವನ್ನು ವಿರೂಪಗೊಳಿಸುತ್ತವೆ, ಇದು ರಕ್ತಕಣಗಳನ್ನು ದುರ್ಬಲವಾಗುವಂತೆ ಮಾಡುತ್ತದೆ ಮತ್ತು ಲೋಮನಾಳಗಳ ಒಳಗೆ ಒಡೆಯುವಿಕೆಗೆ ಆಸ್ಪದವನ್ನು ನೀಡುತ್ತದೆ. ವಾಹಕಗಳು ಆಮ್ಲಜನಕದಿಂದ ತೆಗೆದುಕೊಳ್ಳಲ್ಪಟ್ಟಲ್ಲಿ (ಉದಾಹರಣೆಗೆ, ಪರ್ವತಾರೋಹಣವನ್ನು ಮಾಡುವ ಸಮಯದಲ್ಲಿ) ಅಥವಾ ತೀವ್ರವಾಗಿ ನಿರ್ಜಲೀಕೃತಗೊಂಡಾಗ ಅವು ರೋಗಲಕ್ಷಣಗಳನ್ನು ಬಹಿರಂಗಗೊಳಿಸುತ್ತವೆ. ಸ್ವಾಭಾವಿಕವಾದ ಸಂದರ್ಭಗಳ ಅಡಿಯಲ್ಲಿ, ಈ ನೋವಿನಿಂದಾವೃತವಾದ ವಿಷಮ ಸ್ಥಿತಿಗಳು ಪ್ರತಿ ರೋಗಿಯಲ್ಲಿ ಪ್ರತಿ ವರ್ಷ ೦.೮ ಬಾರಿ ಸಂಭವಿಸುತ್ತದೆ. ಯಾವಾಗ ಏಳನೆಯ ಅಮಿನೋ ಆಮ್ಲ (ಪ್ರಾಥಮಿಕ ನೆಥೋನಿನ್ ಗಣನೆಗೆ ತೆಗೆದುಕೊಳ್ಳಲ್ಪಟ್ಟಿದ್ದರೆ), ಗ್ಲುಟಾಮಿಕ್ ಆಮ್ಲಗಳು ಇದರ ವಿನ್ಯಾಸ ಮತ್ತು ಕಾರ್ಯಗಳನ್ನು ಬದಲಾಯಿಸುವುದಕ್ಕೆ ವಾಲಿನ್‌ನಿಂದ ಪ್ರತಿಸ್ಥಾಪಿಸಲ್ಪಟ್ಟಾಗ ಕುಡಗೋಲು-ಕಣ ರೋಗವು ಸಂಭವಿಸುತ್ತದೆ.
thumb|left|150px|ಕುಡಗೋಲು-ಕಣ ಲಕ್ಷಣಗಳ ಹಂಚುವಿಕೆಯು ಗುಲಾಬಿ ಮತ್ತು ನೇರಳೆ ಬಣ್ಣಗಳಲ್ಲಿ ತೋರಿಸಲ್ಪಟ್ಟಿದೆ thumb|left|150px|ಮಲೇರಿಯಾದ ಐತಿಹಾಸಿಕ ವಿಭಾಗೀಕರಣವು (ಯುರೋಪಿನಲ್ಲಿ ಈ ರೋಗವು ಇನ್ನು ಸ್ಥಾನಿಕವಾಗಿ ಮುಂದುವರೆಯುವುದಿಲ್ಲ) ಹಸಿರು ಬಣ್ಣದಲ್ಲಿ ತೋರಿಸಲ್ಪಟ್ಟಿದೆ thumb|left|150px|ಮಲೇರಿಯಾದ ಆಧುನಿಕ ಹಂಚಿಕೆ ವಂಶವಾಹಿಯ ನ್ಯೂನತೆಯು ಬೀಟಾ-ಗ್ಲೋಬಿನ್ ವಂಶವಾಹಿಯ ಒಂದು ಏಕೈಕ ನ್ಯೂಕ್ಲಿಯೋಟೈಡ್‌ನ ತಿಳಿಯಲ್ಪಟ್ಟ ಒಂದು ರೂಪಾಂತರವಾಗಿದೆ (ಏಕೈಕ ನ್ಯೂಕ್ಲಿಯೋಟೈಡ್‌ನ ಬಹುರೂಪತೆ - ಎಸ್‌ಎನ್‌ಪಿ) (ಎ ದಿಂದ ಟಿ ವರೆಗೆ), ಅದು ಸ್ಥಾನ ೬ ರಲ್ಲಿ ವೇಲಿನ್ ಮೂಲಕ ಸ್ಥಾಪಿಸಲ್ಪಟ್ಟ ಗ್ಲುಟ್ಯಾಮೇಟ್‌ಗೆ ಕಾರಣವಾಗುತ್ತದೆ. ಈ ರೂಪಾಂತರದ ಜೊತೆಗಿನ ಹಿಮೋಗ್ಲೋಬಿನ್ ಎಸ್ ಗಳು, ಸಾಮಾನ್ಯವಾದ ಪ್ರಬುದ್ಧ ಎಚ್‌ಬಿಎ ಗೆ ವ್ಯತಿರಿಕ್ತವಾಗಿ ಎಚ್‌ಬಿಎಸ್ ಎಂದು ಉಲ್ಲೇಖಿಸಲ್ಪಡುತ್ತವೆ. ಆನುವಂಶಿಕ ಅಸ್ವಸ್ಥತೆಯು, ಒಂದು ಜಿಏಜಿಯಿಂದ ಗಿಟಿಜಿ ವರೆಗಿನ ಕೊಡೊನ್ ರೂಪಾಂತರದಲ್ಲಿ, ಏಕೈಕ ನ್ಯೂಕ್ಲಿಯೋಟೈಡ್‌ನ ರೂಪಾಂತರದ ಕಾರಣದಿಂದ ಉಂಟಾಗುತ್ತದೆ. ಇದು ಸಾಮಾನ್ಯವಾಗಿ, ಸ್ವಾಭಾವಿಕ ಆಮ್ಲಜನಕ ಸಾಂದ್ರತೆಯ ಸಂದರ್ಭದಲ್ಲಿ ಹಿಮೋಗ್ಲೋಬಿನ್‌ನ ದ್ವಿತೀಯಕ, ತೃತೀಯಕ ಅಥವಾ ಚತುಷ್ಟಕ ವಿನ್ಯಾಸಗಳ ಮೇಲೆ ಯಾವುದೇ ಗೋಚರ ಪರಿಣಾಮಗಳನ್ನು ಉಂಟುಮಾಡುವುದಿಲ್ಲ. ಕಡಿಮೆ ಆಮ್ಲಜನಕ ಸಾಂದ್ರತೆಯ ಸಂದರ್ಭಗಳ ಅಡಿಯಲ್ಲಿ ಇದು ಏನು ಮಾಡುತ್ತದೆಂದರೆ, ಸ್ವತಃ ಎಚ್‌ಬಿಎಸ್‌ನ ಬಹುರೂಪೀಕರಣ. ಹಿಮೋಗ್ಲೋಬಿನ್‌ನ ಡಿಯೊಕ್ಸಿ ವಿಧವು ಇ ಮತ್ತು ಎಫ್ ಹೆಲೈಸ್‌ ಪ್ರೋಟೀನ್‌ಗಳ ನಡುವೆ ಒಂದು ಜಲದ್ವೇಷದ ಮಚ್ಚೆಯನ್ನು ಪ್ರಕಟಗೊಳಿಸುತ್ತದೆ. ಹಿಮೋಗ್ಲೊಬಿನ್‌ನಲ್ಲಿ ೬ ನೆಯ ಸ್ಥಾನದಲ್ಲಿರುವ ವೇಲೈನ್‌ನ ಜಲದ್ವೇಷದ ಉಳಿಕೆಗಳು ಜಲದ್ವೇಷದ ಮಚ್ಚೆಗಳ ಜೊತೆ ಸಂಯೋಜನಗೊಳ್ಳುತ್ತವೆ, ಅವು ಹಿಮೋಗ್ಲೋಬಿನ್ ಎಸ್ ಕಣಗಳು ಏಕೀಕರಿಸುವುದಕ್ಕೆ ಕಾರಣವಾಗುತ್ತವೆ ಮತ್ತು ತಂತುಯುಕ್ತ ಅತಿರಭಸದ ಕಾರ್ಯಗಳಿಗೆ ಕಾರಣವಾಗುತ್ತವೆ.
ಆಟೋಸೋಮಲ್ ಅಪಸರಣ ಇದು ಕುಡಗೋಲು-ಕಣ ರೋಗಕ್ಕೆ ಕಾರಣವಾದ ಆಲೀಲ್ ಆಗಿದೆ ಮತ್ತು ಕ್ರೋಮೋಸೋಮ್ (ವರ್ಣತಂತು) ೧೧ ರ ಸಣ್ಣ ಭುಜಗಳಲ್ಲಿ ಕಂಡುಬರುತ್ತದೆ. ತಂದೆ ಮತ್ತು ತಾಯಿ ಇಬ್ಬರಿಂದಲೂ ದೋಷಪೂರಿತವಾದ ವಂಶವಾಹಿಯನ್ನು ಪಡೆದುಕೊಳ್ಳುವ ವ್ಯಕ್ತಿಯು ಈ ಕಾಯಿಲೆಗೆ ತುತ್ತಾಗುತ್ತಾನೆ; ಒಂದು ದೋಷಪೂರಿತ ಮತ್ತು ಒಂದು ಆರೋಗ್ಯವಂತ ವಂಶವಾಹಿಗಳನ್ನು ಪಡೆದುಕೊಳ್ಳುವ ವ್ಯಕ್ತಿಯು ಆರೋಗ್ಯಯುತವಾಗಿರುತ್ತಾನೆ, ಆದರೆ ಕಾಯಿಲೆಯನ್ನು ಮುಂದಿನ ಪೀಳಿಗೆಗೆ ಹಸ್ತಾಂತರಿಸುತ್ತಾನೆ ಮತ್ತು ಅವನು ಒಂದು ಗ್ರಾಹಕ ಎಂದು ಕರೆಯಲ್ಪಡುತ್ತಾನೆ. ಗ್ರಾಹಕರಾದ ಎರಡು ತಂದೆ ತಾಯಿಗಳು ಮಗುವನ್ನು ಹೊಂದಿದರೆ, ಅಲ್ಲಿ ಅವರ ಮಗುವು ಈ ಕಾಯಿಲೆಗೆ ತುತ್ತಾಗುವ ೪-ರಲ್ಲಿ-೧ ಸಂಭವನೀಯತೆಯಿದೆ ಮತ್ತು ಅವರ ಮಕ್ಕಳು ಗ್ರಾಹಕರಾಗುವ ಸಂಭವನೀಯತೆಯು ೨-ರಲ್ಲಿ-೧ ಆಗಿರುತ್ತದೆ. ವಂಶವಾಹಿಯು ಅಪೂರ್ಣವಾಗಿ ಅಪಸಾರಕವಾಗಿರುವ ಕಾರಣದಿಂದ, ಗ್ರಾಹಕರು ಕೆಲವು ಕುಡಗೋಲು ಕೆಂಪು ರಕ್ತ ಕಣಗಳನ್ನು ಉತ್ಪತ್ತಿ ಮಾಡುತ್ತಾರೆ, ರೋಗದ ಲಕ್ಷಣಗಳನ್ನುಂಟು ಮಾಡುವಷ್ಟಲ್ಲದಿದ್ದರೂ ಕೂಡ, ಆದರೆ ಮಲೇರಿಯಾಕ್ಕೆ ನಿರ್ಧಶಕ್ತಿಯನ್ನು ನೀಡುವಷ್ಟಾದರೂ ಕೂಡ ಉತ್ಪತ್ತಿ ಮಾಡುತ್ತಾರೆ. ಇದರ ಕಾರಣದಿಂದ, ಭಿನ್ನಯುಗ್ಮಜಿಗಳು ಸಮಯುಗ್ಮಜಿಗಳಿಗಿಂತ ಹೆಚ್ಚಿನ ಮಟ್ಟದ ಸಾಮರ್ಥ್ಯವನ್ನು ಹೊಂದಿರುತ್ತಾರೆ. ಇದು ಭಿನ್ನಯುಗ್ಮಜಿಗಳ ಉಪಯೋಗಕರತೆ ಎಂದು ಕರೆಯಲ್ಪಡುತ್ತದೆ. ಭಿನ್ನಯುಗ್ಮಜಿಗಳ ಅಳವಡಿಸಿಕೊಳ್ಳಲ್ಪಟ್ಟ ಉಪಯೋಗದ ಕಾರಣದಿಂದ, ರೋಗವು ಈಗಲೂ ಕೂಡ ಪ್ರಚಲಿತವಾಗಿದೆ, ಪ್ರಮುಖವಾಗಿ ಮಲೇರಿಯಾಕ್ಕೆ-ಗುರಿಯಾದ ಪ್ರದೇಶಗಳಲ್ಲಿನ ಇತ್ತೀಚಿನ ಪೀಳಿಗೆಗಳ ಜನರಲ್ಲಿ, ಅಂದರೆ ಆಫ್ರಿಕಾ, ಮೆಡಿಟರೇನಿಯನ್, ಭಾರತ ಮತ್ತು ಮಧ್ಯ ಪೂರ್ವಗಳಂತಹ ಪ್ರದೇಶಗಳ ಜನರಲ್ಲಿ ಈಗಲೂ ಕೂಡ ಕಂಡುಬರುತ್ತದೆ. ಮಲೇರಿಯಾವು ದಕ್ಷಿಣ ಭಾಗದ ಯುರೋಪ್‌ಗೆ ಐತಿಹಾಸಿಕವಾಗಿ ಸ್ಥಳೀಯ ರೋಗವಾಗಿತ್ತು, ಆದರೆ ಇದು ೨೦ ನೆಯ ಶತಮಾನದ ಮಧ್ಯದಲ್ಲಿ, ವಿರಳವಾದ ಒಮ್ಮೊಮ್ಮೆ ಸಂಭವಿಸುವ ದೃಷ್ಟಾಂತಗಳನ್ನು ಹೊರತುಪಡಿಸುವುದರ ಜೊತೆ, ನಿರ್ಮೂಲನ ಮಾಡಲ್ಪಟ್ಟಿತು ಎಂದು ಘೋಷಿಸಲಾಯಿತು.
ಮಲೇರಿಯಾ ಪರಾವಲಂಬಿ ಜೀವಿಯು ಒಂದು ಕ್ಲಿಷ್ಟಕರವಾದ ಜೀವನ ಚಕ್ರವನ್ನು ಹೊಂದಿದೆ ಮತ್ತು ಅದರ ಒಂದು ಭಾಗವನ್ನು ಕೆಂಪು ರಕ್ತ ಕಣಗಳಲ್ಲಿ ಕಳೆಯುತ್ತದೆ. ಒಂದು ಗ್ರಾಹಕದಲ್ಲಿ, ಮಲೇರಿಯಾ ಪರಾವಲಂಬಿ ಜೀವಿಯ ಇರುವಿಕೆಯು ದೋಷಪೂರಿತ ಹಿಮೋಗ್ಲೋಬಿನ್ ಜೊತೆಗಿನ ಕೆಂಪು ರಕ್ತ ಕಣಗಳನ್ನು, ಜೀವದ್ರವ್ಯರಾಶಿಗಳನ್ನು ಪುನರುತ್ಪತ್ತಿ ಮಾಡುವುದಕ್ಕೆ ಅಸಮರ್ಥವಾಗಿ ಮಾಡುವುದರ ಮೂಲಕ ಅಕಾಲಿಕವಾಗಿ ಛಿದ್ರ ಮಾಡುತ್ತದೆ. ಅದಕ್ಕೂ ಹೆಚ್ಚಾಗಿ, ಎಚ್‌ಬಿ ಗಳ ಬಹುರೂಪೀಕರಣವು ಮೊದಲ ಭಾಗದಲ್ಲಿ ಎಚ್‌ಬಿ ಗಳ ಜೀರ್ಣವಾಗುವಿಕೆಗೆ ಪರಾವಲಂಬಿ ಜೀವಿಯ ಸಾಮರ್ಥ್ಯದ ಮೇಲೆ ಪರಿಣಾಮವನ್ನು ಬೀರುತ್ತದೆ. ಆದ್ದರಿಂದ, ಮಲೇರಿಯಾವು ಒಂದು ಸಮಸ್ಯೆಯಾಗಿರುವಂತಹ ಪ್ರದೇಶಗಳಲ್ಲಿ, ವ್ಯಕ್ತಿಗಳು ಕುಡಗೋಲು-ಕಣ ಲಕ್ಷಣಗಳನ್ನು ಹೊಂದಿದ್ದರೆ ಅವರು ಬದುಕುಳಿಯುವ ಸಂಭವನೀಯತೆಯು ಹೆಚ್ಚಾಗುತ್ತದೆ (ಭಿನ್ನಯುಗ್ಮಜಿಗಳಿಗೆ ಒಂದು ಆಯ್ಕೆ).
ಯುಎಸ್ಎ ಯಲ್ಲಿ, ಸ್ಥಳೀಯ ಮಲೇರಿಯಾಗಳಿಲ್ಲದ ಪ್ರದೇಶಗಳಲ್ಲಿ, ಪಶ್ಚಿಮ ಆಫ್ರಿಕಾಕ್ಕಿಂತ (ಸುಮಾರು ೪.೦%) ಕಪ್ಪು ಜನರಲ್ಲಿ ಕುಡಗೋಲು-ಕಣ ರಕ್ತಹೀನತೆಯ ಅಸ್ತಿತ್ವದಲ್ಲಿರುವಿಕೆಯು ಕಡಿಮೆಯಾಗಿದೆ (ಸುಮಾರು ೦.೨೫%) ಮತ್ತು ಅದು ಮತ್ತೂ ಕಡಿಮೆಯಾಗುತ್ತಿದೆ. ಆಫ್ರಿಕಾದಲ್ಲಿನ ಸ್ಥಾನಿಕ ಮಲೇರಿಯಾದ ಹೊರತಾಗಿ, ಕುಡಗೋಲು ಕಣ ರೂಪಾಂತರವು ಪೂರ್ತಿಯಾಗಿ ಅನನುಕೂಲಕರವಾಗಿದೆ ಮತ್ತು ಸೋಂಕು ಹೊಂದಿದ ಜನರನ್ನು ಹೊರತುಪಡಿಸಿ ಉಳಿದವರನ್ನು ಆಯ್ಕೆ ಮಾಡಿಕೊಳ್ಳುವುದಕ್ಕೆ ಮುಂದಾಗುತ್ತಿದೆ. ಬಹುವಿವಾಹಕ್ಕೆ ಸಾಂಸ್ಕೃತಿಕ ಪೃವೃತ್ತಿಯ ಅನುಪಸ್ಥಿತಿಯಿರುವುದೂ ಕೂಡ ಉತ್ತರ ಅಮೇರಿಕಾದಲ್ಲಿ ಕುಡಗೋಲು-ಕಣ ವಂಶವಾಹಿಗಳು ಹರಡುವುದಲ್ಲಿ ನಿರ್ಬಂಧಿಸುತ್ತಿರುವ ಇನ್ನೊಂದು ಸಂಗತಿಯಾಗಿದೆ.
right|thumb|200px|ಕುಡಗೋಲು-ಕಣ ರೋಗವು ಆಟೋಸೋಮಲ್ ಅಪ್ರಭಾವಕ ಮಾದರಿಯಲ್ಲಿ ಆನುವಂಶಿಕವಾಗಿದೆ.
ರೋಗನಿರ್ಣಯ
ಎಚ್‌ಬಿಎಸ್‌ಎಸ್ ನಲ್ಲಿ, ರಕ್ತದ ಪೂರ್ತಿ ಸಂಖ್ಯೆಯು ಹಿಮೋಗ್ಲೋಬಿನ್ ಮಟ್ಟಗಳನ್ನು ಹೆಚ್ಚಿನ ಮಟ್ಟದ ರಿಟಿಕ್ಯುಲೋಸೈಟ್ ಸಂಖೆಯ ಜೊತೆಗೆ ೬–೮ g/dL ವ್ಯಾಪ್ತಿಯಲ್ಲಿ ಪ್ರಕಟಪಡಿಸುತ್ತದೆ (ಮೂಳೆ ಮಜ್ಜೆಯು ಹೆಚ್ಚು ಕೆಂಪು ರಕ್ತ ಕಣಗಳನ್ನು ಉತ್ಪತ್ತಿ ಮಾಡುವ ಮೂಲಕ ಕುಡಗೋಲು ಕಣಗಳ ನಾಶಪಡಿಸುವಿಕೆಯ ನಷ್ಟವನ್ನು ಸರಿದೂಗಿಸುತ್ತದೆ). ಕುಡಗೋಲು-ಕಣ ರೋಗಗಳ ಇತರ ವಿಧಗಳಲ್ಲಿ, ಎಚ್‌ಬಿ ಮಟ್ಟಗಳು ತುಂಬಾ ಹೆಚ್ಚಾಗಿರುತ್ತವೆ. ಒಂದು ರಕ್ತದ ಪೊರೆಯು ಹೈಪೋಸ್ಪ್ಲೆನಿಸಮ್‌ನ ಲಕ್ಷಣಗಳನ್ನು ತೋರಿಸಬಹುದು (ಉದ್ದೇಶ್ಯ ಕೋಶಗಳು ಮತ್ತು ಹೊವೆಲ್-ಜಾಲಿ ಕಾಯಗಳು).
ಒಂದು ರಕ್ತ ಪೊರೆಯ ಮೇಲೆ ಕೆಂಪು ರಕ್ತ ಕಣಗಳು ಕುಡಗೋಲು ರೋಗಕ್ಕೆ ತುತ್ತಾಗುವುದನ್ನು ಸೋಡಿಯಮ್ ಮೆಟಾಬೈಸಲ್ಫೇಟ್‌ನ ಸಂಯೋಜನೆಯ ಮೂಲಕ ಪ್ರಚೋದಿಸಬಹುದು. ಕುಡಗೋಲು ಕಣ ಹಿಮೋಗ್ಲೋಬಿನ್‌ನ ಕಂಡುಬರುವಿಕೆಯೂ ಕೂಡ "ಕುಡಗೋಲು ವಿಲಯನತ್ವ ಪರೀಕ್ಷೆ"ಯ ಜೊತೆ ವಿವರಿಸಲ್ಪಡಬಹುದು. ಒಂದು ಕಡಿಮೆಯಾಉತ್ತಿರುವ ದ್ರಾವಣದಲ್ಲಿ (ಸೋಡಿಯಮ್ ದಿಥಿಯೋನೈಟ್‌ನಂತಹ ದ್ರಾವಣ) ಹಿಮೋಗ್ಲೋಬಿನ್ ಎಸ್ ನ ಒಂದು ಸಂಯೋಜನೆಯು ಒಂದು ಬಗ್ಗಡವಾದ ಗೋಚರಿಕೆಯನ್ನು ಪ್ರಸ್ತುತಪಡಿಸುತ್ತದೆ, ಅದೇ ರೀತಿಯಾಗಿ ಸಾಮಾನ್ಯ ಸ್ಥಿತಿಯಲ್ಲಿರುವ ಎಚ್‌ಬಿ ಯು ಒಂದು ಸ್ವಚ್ಛವಾದ ದ್ರಾವಣವನ್ನು ನೀಡುತ್ತದೆ.
ಅಪಸಾಮಾನ್ಯವಾದ ಹಿಮೋಗ್ಲೋಬಿನ್ ವಿಧಗಳು ಹಿಮೋಗ್ಲೋಬಿನ್ ವಿದ್ಯುತ್ಸರಣದಲ್ಲಿ ಕಂಡುಹಿಡಿಯಲ್ಪಡುತ್ತವೆ, ಇದು ಒಂದು ವಿಧದ ಹರಳುಗಳ ವಿದ್ಯುತ್ಸರಣವಾಗಿದೆ, ಅದರ ಮೇಲೆ ಹಲವಾರು ವಿಧದ ಹಿಮೋಗ್ಲೋಬಿನ್‌ಗಳು ಬದಲಾಗುತ್ತಿರುವ ವೇಗದಲ್ಲಿ ಚಲಿಸುತ್ತವೆ. ಕುಡಗೋಲಿನ ಕಣಗಳ (ಎಚ್‌ಜಿಬಿಎಸ್‌ಸಿ) ಜೊತೆಗಿನ ಕುಡಗೋಲು-ಕಣ ಹಿಮೋಗ್ಲೋಬಿನ್ (ಎಚ್‌ಜಿಬಿಎಸ್) ಮತ್ತು ಹಿಮೋಗ್ಲೋಬಿನ್ ಸಿ - ಇವು ಹೆಚ್ಚು ಸಾಮಾನ್ಯವಾದ ಎರಡು ವಿಧಗಳಾಗಿವೆ - ಇವು ಅದರ ಮೂಲಕ ಕಂಡುಹಿಡಿಯಲ್ಪಡುತ್ತವೆ. ರೋಗ ನಿರ್ಣಯವು ಹೆಚ್ಚಿನ ಕಾರ್ಯದಕ್ಷತೆಯ ದ್ರವರೂಪದ ಕ್ರೊಮ್ಯಾಟೋಗ್ರಫಿಯ (ಎಚ್‌ಪಿಎಲ್‌ಸಿ) ಜೊತೆಗೆ ನಿರ್ಧರಿಸಲ್ಪಡುತ್ತದೆ. ಇತರ ರೋಗ ನಿರ್ಣಯ ಸಂಶೋಧನೆಗಳು ಎಚ್‌ಬಿಎಸ್ ಮತ್ತು ಎಚ್‌ಬಿಸಿಗಳಿಗೆ ಹೆಚ್ಚಿನ ಮಟ್ಟದ ನಿರ್ದಿಷ್ಟತೆಯನ್ನು ನೀಡುವ ಕಾರಣದಿಂದ ಆನುವಂಶಿಕತೆಯ ಪರೀಕ್ಷೆ ನಡೆಸುವಿಕೆಯು ವಿರಳವಾಗಿ ನಡೆಸಲ್ಪಡುತ್ತದೆ.
ತೀಕ್ಷ್ಣವಾದ ಕುಡಗೋಲು-ಕಣ ವಿಷಮಸ್ಥಿತಿಯು ಅನೇಕ ವೇಳೆ ಸೋಂಕಿನ ಮೂಲಕವು ವ್ಯಾಪಿಸಲ್ಪಡುತ್ತದೆ. ಆದ್ದರಿಂದ, ನಿಗೂಢವಾಗಿ ವ್ಯಾಪಿತವಾದ ಮೂತ್ರದ ಸೋಂಕನ್ನು ಕಂಡುಹಿಡಿಯುವುದಕ್ಕೆ ಮೂತ್ರಪರೀಕ್ಷೆಯನ್ನು ಮಾಡಬೇಕಾಗುತ್ತದೆ ಮತ್ತು ನಿಗೂಢವಾಗಿ ವ್ಯಾಪಿತವಾದ ನ್ಯುಮೋನಿಯಾವನ್ನು ನಿಯಮಿತವಾಗಿ ನಿಯಂತ್ರಿಸುವುದಕ್ಕಾಗಿ ಎದೆಯ ಎಕ್ಸ್-ರೇ ಅನ್ನು ಮಾಡುವುದು ಅವಶ್ಯಕವಾಗುತ್ತದೆ.
ರೋಗದ ಗ್ರಾಹಕರು ಎಂದು ತಿಳಿಯಲ್ಪಟ್ಟ ವ್ಯಕ್ತಿಗಳು ಅನೇಕ ವೇಳೆ ಅವರು ಮಕ್ಕಳನ್ನು ಹೊಂದುವುದಕ್ಕೆ ಮುಂಚೆ ಆನುವಂಶಿಕ ಸಲಹೆ ಸಮಾಲೋಚನೆಗೆ ಒಳಗಾಗಬೇಕಾಗುತ್ತದೆ. ಹುಟ್ಟಲಿರುವ ಮಗುವು ರೋಗವನ್ನು ಪಡೆದುಕೊಳ್ಳುತ್ತದೆಯೇ ಎಂಬುದರ ಬಗ್ಗೆ ಪರೀಕ್ಷೆಯನ್ನು ನಡೆಸಲು ಫೀಟಸ್‌ನಿಂದ ರಕ್ತದ ಮಾದರಿಯನ್ನು ತೆಗೆದುಕೊಳ್ಳುವುದು ಅಥವಾ ಗರ್ಭದ ಒಳಗವಚಕ್ಕೆ ಸಂಬಂಧಪಟ್ಟ ದ್ರವದ ಮಾದರಿಯನ್ನು ಪರೀಕ್ಷಿಸುವುದು ಅವಶ್ಯಕವಾಗುತ್ತದೆ. ಫೀಟಸ್‌ನಿಂದ ರಕ್ತದ ಮಾದರಿಯನ್ನು ತೆಗೆದುಕೊಳ್ಳುವುದು ಹೆಚ್ಚಿನ ಸಮಸ್ಯೆಗಳನ್ನು ಹೊಂದಿರುವ ಕಾರಣದಿಂದ, ಎರಡನೆಯ ಪರೀಕ್ಷೆಯು ಸಾಮಾನ್ಯವಾಗಿ ಬಳಸಲ್ಪಡುತ್ತದೆ.
೧೯೭೯ ರಲ್ಲಿ ರೂಪಾಂತರವು ಈ ರೋಗಕ್ಕೆ ಕಾರಣವಾಗುತ್ತದೆ ಎಂಬುದನ್ನು ಕಂಡುಹಿಡಿದ ನಂತರ, ಯು.ಎಸ್. ವಾಯು ಸೇನೆಯು ಕಪ್ಪು ಅಭ್ಯರ್ಥಿಗಳು ರೂಪಾಂತರದ ಪರೀಕ್ಷೆಗೆ ಒಳಗಾಗಬೇಕು ಎಂಬ ಆದೇಶವನ್ನು ನೀಡಿತು. ಇದು ೧೪೩ ಅಭ್ಯರ್ಥಿಗಳು ಅವರು ಗ್ರಾಹಕರಾಗಿದ್ದ ಕಾರಣದಿಂದ, ಆದಾಗ್ಯೂ ಅವರು ರೋಗದ ಸ್ಥಿತಿಯನ್ನು ಹೊಂದಿರದಿದ್ದರೂ ಕೂಡ, ಅವರನ್ನು ಸೇವೆಯಿಂದ ವಜಾ ಮಾಡಿತು. ಇದು ಅಂತಿಮವಾಗಿ ಸೇವೆಯ ಅವಶ್ಯಕತೆಯನ್ನು ಹಿಂತೆಗೆದುಕೊಳ್ಳುತ್ತದೆ, ಆದರೆ ಒಬ್ಬ ಶಿಕ್ಷಾರ್ಥಿಯು ಒಂದು ಮೊಕದ್ದಮೆಯನ್ನು ಹೂಡಿದ ನಂತರ ಮಾತ್ರ ಹಿಂತೆಗೆದುಕೊಳ್ಳುತ್ತದೆ.
ರೋಗ-ಶರೀರಶಾಸ್ತ್ರ
ರೋಗದ ಸ್ವಾಭಾವಿಕವಾದ ರಕ್ತಹೀನತೆಯು ಹಿಮೋಲೀಸಿಸ್‌ನಿಂದ ಉಂಟಾಗುತ್ತದೆ, ಹಿಮೋಲೀಸಿಸ್ ಅಂದರೆ ಕೆಂಪು ರಕ್ತ ಕಣಗಳ ವಿರೂಪದ ಕಾರಣದಿಂದ ಗುಲ್ಮದ ಒಳಗಡೆಯಲ್ಲಿ ಅವುಗಳ ನಾಶವಾಗುವಿಕೆಯಾಗಿದೆ. ಆದಾಗ್ಯೂ ಮೂಳೆ ಮಜ್ಜೆಯ ಪ್ರಯತ್ನಗಳು ಹೊಸ ಕೆಂಪು ರಕ್ತ ಕಣಗಳನ್ನು ಉತ್ಪಾದಿಸುವುದರ ಮೂಲಕ ಇದನ್ನು ಪರಿಹರಿಸಲು ಪ್ರಯತ್ನಿಸಿದರೂ, ಇದು ನಾಶವಾಗುವಿಕೆಯ ಪ್ರಮಾಣವನ್ನು ಸರಿದೂಗಿಸುವುದಿಲ್ಲ. ಆರೋಗ್ಯಯುತವಾದ ಕೆಂಪು ರಕ್ತ ಕಣಗಳು ವಿಶಿಷ್ಟವಾಗಿ ೯೦–೧೨೦ ದಿನಗಳು ಜೀವಿಸುತ್ತವೆ, ಆದರೆ ಕುಡಗೋಲು ಕಣಗಳು ಕೇವಲ ೧೦–೨೦ ದಿನಗಳು ಮಾತ್ರ ಜೀವಿಸುತ್ತವೆ.
ಸ್ವಾಭಾವಿಕವಾಗಿ, ಮಾನವರು ತಮ್ಮ ದೇಹದಲ್ಲಿ, ಎರಡು ಆಲ್ಫಾ ಮತ್ತು ಎರಡು ಬೀಟಾ ಸರಪಳಿಗಳನ್ನು ಹೊಂದಿರುವ ಹಿಮೋಗ್ಲೋಬಿನ್ ಎ, ಎರಡು ಆಲ್ಫಾ ಮತ್ತು ಎರಡು ಡೆಲ್ಟಾ ಸರಪಳಿಗಳನ್ನು ಹೊಂದಿರುವ ಹಿಮೋಗ್ಲೋಬಿನ್ ಎ೨ ಮತ್ತು ಎರಡು ಆಲ್ಫಾ ಮತ್ತು ಎರಡು ಗ್ಯಾಮ್ಮಾ ಸರಪಳಿಗಳನ್ನು ಹೊಂದಿರುವ ಹಿಮೋಗ್ಲೋಬಿನ್ ಎಫ್ ಅನ್ನು ಹೊಂದಿರುತ್ತಾರೆ. ಇವುಗಳಲ್ಲಿ, ಹಿಮೋಗ್ಲೋಬಿನ್ ಎ ಮಾನವರಲ್ಲಿನ ಸ್ವಾಭಾವಿಕ ಹಿಮೋಗ್ಲೋಬಿನ್‌ನ ಸುಮಾರು ೯೬-೯೭% ಇರುತ್ತದೆ.
ಸ್ವಾಭಾವಿಕವಾದ ಹಿಮೋಗ್ಲೋಬಿನ್ ಎ ಯಲ್ಲಿ, ಗ್ಲುಟಾಮಿಕ್ ಆಮ್ಲವು ಬೀಟಾ ಸರಪಳಿಯ ೬ ನೆಯ ಸ್ಥಾನದಲ್ಲಿರುತ್ತದೆ, ಹಾಗೆಯೇ ಕುಡಗೋಲು-ಕಣ ರೋಗದಲ್ಲಿ, ಈ ಗ್ಲುಟಾಮಿಕ್ ಆಮ್ಲವು ವಾಲೈನ್ ಕಣಗಳಿಂದ ಬದಲಾಯಿಸಲ್ಪಡುತ್ತವೆ, ಮತ್ತು ವಾಲೈನ್ ಕಣಗಳು ಕುಡಗೋಲು ಕಣಗಳ ಉತ್ಪಾದನೆಗೆ ಕಾರಣವಾಗುತ್ತವೆ. ಇದು ರೂಪಾಂತರದ ಒಂದು ಹಂತದಲ್ಲಿ ಸಂಭವಿಸುತ್ತದೆ. ಇದು ಎರಡು ಬೀಟಾ ಸರಪಳಿಗಳ ಪೊಲಿಮಿರೈಸೇಷನ್‌ಗೆ ಕಾರಣವಾಗುತ್ತದೆ ಮತ್ತು ಆದ್ದರಿಂದ ಅವುಗಳ ಗೋಚರಿಕೆಯು ಒಗಟುಗಳ ಚೂರುಗಳಂತೆ ಕಂಡುಬರುತ್ತವೆ (ಅಥವಾ ಬೀಗ ಮತ್ತು ಚಾವಿ); ಅದರ ಅರ್ಥ ಅವುಗಳು ಒಂದಕ್ಕೊಂದು ಸರಿಯಾಗಿ ಸ್ಥಾಪಿತವಾಗುತ್ತವೆ, ಮತ್ತು ಕಣಗಳು ವಿರೂಪಗೊಳ್ಳುವುದಕ್ಕೆ ಕಾರಣವಾಗುವ ಪೊಲಿಮಿರ್‌ಗಳ ಉದ್ದುದ್ದವಾದ ತಯಾರಿಕೆಗೆ ಕಾರಣವಾಗುತ್ತವೆ ಮತ್ತು ಅವು ತುಂಬಾ ಗಡುಸಾಗಿರುತ್ತವೆ ಹಾಗೂ ರಕ್ತನಾಳಗಳ ಮುಚ್ಚುವಿಕೆಗೆ ಮುಖ್ಯ ಕಾರಣವಾಗುತ್ತವೆ. ಪೊಲಿಮಿರೈಸೇಷನ್‌ನ ಈ ಪ್ರಕ್ರಿಯೆಯು ಸೋಂಕು, ಆಮ್ಲಜನಕದ ಕೊರತೆ, ಆಮ್ಲವ್ಯಾಧಿ, ಭೌತಿಕ ವ್ಯಾಯಾಮಗಳು, ಶೀತ ಮತ್ತು ಹೆಚ್ಚಿನ ಒತ್ತಡದ ನಿರ್ಜಲೀಕರಣದ ಕಾರಣದಿಂದ ಉಂಟಾಗುವ ರಕ್ತನಾಳಗಳ ಮುಚ್ಚುವಿಕೆ ಮುಂತಾದವುಗಳ ಕಾರಣದಿಂದ ಕ್ರಿಯಾಶೀಲವಾಗುತ್ತದೆ.
ಫೋಲಿಕ್‌ ಆಮ್ಲ ಮತ್ತು ಪೆನ್ಸಿಲಿನ್
ಕುಡಗೋಲು-ಕಣ ರೋಗಗಳನ್ನು ಹೊಂದಿರುವ ಮಕ್ಕಳು ಮಕ್ಕಳ ತಜ್ಞರುಗಳಿಂದ ಕೂಲಂಕುಷವಾದ ಪರಿಶೀಲನೆಗೆ ಒಳಗಾಗಬೇಕಾಗುತ್ತದೆ ಮತ್ತು ಅವರು ಆರೋಗ್ಯವಂತರಾಗಿರುತ್ತಾರೆ ಎಂಬ ಭರವಸೆಯನ್ನು ನೀಡಲು ರಕ್ತಶಾಸ್ತ್ರಜ್ಞರ ಕಾರ್ಯಗಳ ನಿರ್ವಹಣೆಯೂ ಅವಶ್ಯಕವಾಗಿರುತ್ತದೆ. ಈ ರೋಗಿಗಳು ಜೀವಿಸುವುದಕ್ಕಾಗಿ ೧ ಮಿಗ್ರಾಂ ಪ್ರಮಾಣದ ಫೋಲಿಕ್ ಆಮ್ಲವನ್ನು ತೆಗೆದುಕೊಳ್ಳುತ್ತಾರೆ. ಹುಟ್ಟಿದಾಗಿನಿಂದ ಐದು ವರ್ಷ ವಯಸ್ಸಿನವರೆಗೆ, ಬಾಲ್ಯಾವಸ್ಥೆಯ ಮುಂಚಿನ ರೋಗಗಳಿಗೆ ಕಾರಣವನ್ನುಂಟುಮಾಡುವ ಅಪ್ರಬುದ್ಧ ಪ್ರತಿರಕ್ಷಿತ ವ್ಯವಸ್ಥೆಯ ಕಾರಣದಿಂದಾಗಿ ಅವರು ಪ್ರತಿದಿನವೂ ಪೆನ್ಸಿಲಿನ್ ಅನ್ನೂ ಕೂಡ ತೆಗೆದುಕೊಳ್ಳಬೇಕಾಗುತ್ತದೆ.
ತೀಕ್ಷ್ಣವಾದ ಎದೆನೋವಿನ ವಿಷಮಸ್ಥಿತಿಗಳು
ಇದರ ನಿರ್ವಹಣೆಯು ರಕ್ತನಾಳಗಳ-ಮುಚ್ಚುವಿಕೆಯ ನಿರ್ವಹಣೆಗೆ ಹೋಲುವಂತದ್ದಾಗಿದೆ, ಅದಕ್ಕೆ ಜೊತೆಯಾಗಿ ರೋಗನಿರೋಧಕಗಳ ಸಂಯೋಜನೆ (ಮೇಲ್ಮೈಯನ್ನು-ನ್ಯೂನಗೊಳಿಸುವ ["ಅಸಾಮಾನ್ಯವಾದ"] ಬ್ಯಾಕ್ಟೀರಿಯಾಗಳು ಈ ಲಕ್ಷಣಗಳಿಗೆ ಕಾರಣವಾಗುವುದರಿಂದ, ಸಾಮಾನ್ಯವಾಗಿ ಕ್ವಿನೋಲೋನ್ ಅಥವಾ ಮಾರ್ಕೋಲೈಡ್), ಆಮ್ಲಜನಕದ ಕೊರತೆಗೆ ಆಮ್ಲಜನಕದ ಪೂರೈಕೆ, ಮತ್ತು ಕೂಲಂಕಷವಾದ ಪರಿಶೀಲನೆ ಮುಂತಾದವುಗಳನ್ನು ಒಳಗೊಳ್ಳುತ್ತದೆ. ಶ್ವಾಸಕೋಶದ ಅಸಂಖ್ಯಾತ ರೋಗಗಳು ರೋಗವನ್ನು ಇನ್ನೂ ಕೆಟ್ಟ ಹಂತಕ್ಕೆ ಕರೆದೊಯ್ಯುತ್ತವೆ ಅಥವಾ ಆಮ್ಲಜನಕದ ಅವಶ್ಯಕತೆಗಳು ಹೆಚ್ಚಾಗುತ್ತವೆ, ಸರಳವಾದ ರಕ್ತದ ವರ್ಗಾವಣೆ ಅಥವಾ ರಕ್ತದ ವಿನಿಮಯ ವರ್ಗಾವಣೆಗಳು ಸೂಚಿಸಲ್ಪಡುತ್ತವೆ. ಎರಡನೆಯ ವಿಧಾನವು, ರೋಗಿಯ ಸಾಮಾನ್ಯ ಸ್ಥಿತಿಯ ಕೆಂಪು ರಕ್ತ ಕಣಗಳಿಗಾಗಿ ಕೆಂಪು ರಕ್ತ ಕಣದ ಗಣನೀಯ ಭಾಗದ ಪರಸ್ಪರ ವಿನಿಮಯವನ್ನು ಒಳಗೊಳ್ಳುತ್ತದೆ, ಅದು ರೋಗಿಯ ರಕ್ತದಲ್ಲಿ ಹಿಮೋಗ್ಲೋಬಿನ್ ಎಸ್ ನ ಪ್ರತಿಶತ ಪ್ರಮಾಣವನ್ನು ಕಡಿಮೆಗೊಳಿಸುತ್ತದೆ.
ಹೈಡ್ರೊಕ್ಸ್ ಯೂರಿಯಾ
ಕುಡಗೋಲು-ಕಣ ರಕ್ತಹೀನತೆಯ ಕಾರಣಾತ್ಮಕ ಚಿಕಿತ್ಸೆಗಾಗಿ ಅನುಮೋದನೆಯನ್ನು ಪಡೆದ ಮೊದಲ ಚಿಕಿತ್ಸೆಯೆಂದರೆ ಹೈಡ್ರೊಕ್ಸ್‌ಯೂರಿಯಾ. ಇದು ೧೯೯೫ ರ ಒಂದು ಅಧ್ಯಯನದಲ್ಲಿ (ಕ್ಯಾರಕೆ ಎಟ್. ಆಲ್ ) ಆಘಾತಗಳ ಸಂಖ್ಯೆ ಮತ್ತು ತೀವ್ರತೆಗಳಲ್ಲಿನ ಕಡಿಮೆಯಾಗುವಿಕೆಯನ್ನು ತೋರಿಸಿತು ಮತ್ತು ೨೦೦೩ ರ ಒಂದು ಅಧ್ಯಯನದಲ್ಲಿ ಬದುಕುಳಿಯುವ ಸಂಭವನೀಯತೆಯ ಹೆಚ್ಚುವಿಕೆಯನ್ನು ತೋರಿಸಿತು (ಸ್ಟೈನ್‌ಬರ್ಗ್ ಎಟ್. ಆಲ್ ). ಇದು ಕುಡಗೋಲು ಕಣ ರಕ್ತಹೀನತೆಯನ್ನು ಉಂಟುಮಾಡುವ ಹಿಮೋಗ್ಲೋಬಿನ್ ಎಸ್ ಸ್ಥಾನದಲ್ಲಿ ಫಿಟಲ್ ಹಿಮೋಗ್ಲೋಬಿನ್ ಉತ್ಪಾದನೆಯನ್ನು ಪುನರ್‌ಕ್ರಿಯಾಶೀಲಗೊಳಿಸುವುದರ ಮೂಲಕ, ಭಾಗಶಃ ಸಾಧಿಸಲ್ಪಟ್ಟಿತು. ಹೈಡ್ರೋಕ್ಸ್‌ಯೂರಿಯಾ ಮೊದಲಿಗೆ ರಾಸಾಯನಿಕ ಚಿಕಿತ್ಸೆಯ ಒಂದು ಘಟಕವಾಗಿತ್ತು, ಮತ್ತು ಅದರ ದೀರ್ಘಕಾಲಿಕ ಬಳಕೆಯು ಹಾನಿಕಾರಕವಾಗುತ್ತದೆ ಎಂಬ ಅಭಿಪ್ರಾಯವಿದೆ, ಆದರೆ ಈ ತೊಂದರೆಯು ಇಲ್ಲದಂತೆ ಕಂಡುಬಂದಿತು ಅಥವಾ ತುಂಬಾ ಕಡಿಮೆ ಪ್ರಮಾಣದಲ್ಲಿ ಕಂಡುಬಂದಿತು ಮತ್ತು ಸಂಭವನೀಯವಾಗಿ ಇದರ ಉಪಯೋಗಗಳು ಇದರ ಸಮಸ್ಯೆಗಳಿಗಿಂತ ಹೆಚ್ಚು ಪ್ರಾಮುಖ್ಯತೆಯನ್ನು ಪಡೆದಿವೆ.
ಮೂಳೆ ಮಜ್ಜೆಗಳ ಕಸಿ ಮಾಡುವಿಕೆ (ಸ್ಥಳಾಂತರೀಕರಣ)
ಮೂಳೆ ಮಜ್ಜೆ ಕಸಿಮಾಡುವಿಕೆಗಳು ಮಕ್ಕಳಲ್ಲಿ ತುಂಬಾ ಪರಿಣಾಮಕಾರಿಯಾಗಿರುತ್ತವೆ ಎಂಬುದು ಸಾಧಿಸಿ ತೋರಿಸಲ್ಪಟ್ಟಿದೆ.
ಇತಿಹಾಸ
ಚಿಕಾಗೋ ಹೃದಯಶಾಸ್ತ್ರಜ್ಞ ಮತ್ತು ವೈದ್ಯಕೀಯ ಶಾಸ್ತ್ರದ ಅಧ್ಯಾಪಕ ಜೇಮ್ಸ್ ಬಿ. ಹೆರ್ರಿಕ್‌ನಿಂದ (೧೮೬೧–೧೯೫೪) ೧೯೧೦ ರಲ್ಲಿ ಕುಡಗೋಲು ಕಣಗಳ ವಿವರಣೆಯು ನೀಡಲ್ಪಡುವವರೆಗೂ ಈ ವೈದ್ಯಕೀಯ ಸಂಶೋಧನೆಗಳ ಸಂಗ್ರಹಗಳು ತಿಳಿಯಲ್ಪಟ್ಟಿರಲಿಲ್ಲ. ಅವನ ಇಂಟರ್ನ್ (ನಿರ್ಬಂಧಿತ) ಅರ್ನೆಸ್ಟ್ ಎಡ್‌ವರ್ಡ್ ಐರನ್ಸ್ (೧೮೭೭–೧೯೫೯), ಗ್ರೆನಡಾದ ೨೦-ವರ್ಷ ವಯಸ್ಸಿನ ದಂತವೈದ್ಯಕೀಯ ವಿದ್ಯಾರ್ಥಿ ವಾಲ್ಟರ್ ಕ್ಲೆಮೆಂಟ್ ನೋಯೆಲ್‌ನು ರಕ್ತಹೀನತೆಯಿಂದ ಬಳಲುತ್ತಿರುವ ಕಾರಣದಿಂದ ಡಿಸೆಂಬರ್ ೧೯೦೪ ರಲ್ಲಿ ಚಿಕಾಗೋ ಪ್ರೆಸ್ಬಿಟೇರಿಯನ್ ಆಸ್ಪತ್ರೆಗೆ ದಾಖಲಾದ ನಂತರದಲ್ಲಿ ಅವನ ರಕ್ತದಲ್ಲಿ "ವಿಶಿಷ್ಟ ದೀರ್ಘವಾದ ಮತ್ತು ಕುಡಗೋಲು ಆಕಾರದ" ಕಣಗಳನ್ನು ಕಂಡುಹಿಡಿಯಲಾಯಿತು.
ನೋಯೆಲ್‌ನು ನಂತರದ ಮೂರು ವರ್ಷಗಳಲ್ಲಿ "ಸ್ನಾಯುಗಳ ಸಂಧಿವಾತ" ಮತ್ತು "ಪಿತ್ತವಿಕಾರದ ಆಘಾತಗಳ" ಚಿಕಿತ್ಸೆಗಾಗಿ ಹಲವಾರು ಬಾರಿ ಆಸ್ಪತ್ರೆಗೆ ಪುನರ್‌ದಾಖಲಾಗಲ್ಪಟ್ಟನು. ನೋಯೆಲ್‌ನು ತನ್ನ ಅಧ್ಯಯನವನ್ನು ಪೂರ್ಣಗೊಳಿಸಿದನು ಮತ್ತು ದಂತಚಿಕಿತ್ಸಾಶಾಸ್ತ್ರವನ್ನು ಅಭ್ಯಾಸ ಮಾಡುವುದಕ್ಕಾಗಿ ಗ್ರೆನಡಾದ (ಸೇಂಟ್ ಜಾರ್ಜ್‌ನ) ರಾಜಧಾನಿಗೆ ಹಿಂದಿರುಗಿದನು. ಅವನು ೧೯೧೬ ರಲ್ಲಿ ನ್ಯುಮೋನಿಯಾದಿಂದ ಸಾವನ್ನಪ್ಪಿದನು ಮತ್ತು ಉತ್ತರ ಗ್ರೆನಡಾದಲ್ಲಿನ ಸೌಟೆರಸ್‌ನಲ್ಲಿನ ಕ್ಯಾಥೊಲಿಕ್ ಸ್ಮಶಾನದಲ್ಲಿ ಅವನ ದಹನಕ್ರಿಯೆ ನಡೆಯಿತು.
೧೯೪೯ ರಲ್ಲಿ, ಲಿನಸ್ ಪೌಲಿಂಗ್ ಮತ್ತು ಅವನ ಸಹೋದ್ಯೋಗಿಗಳು, ಕುಡಗೋಲು-ಕಣ ರೋಗವು ಹಿಮೋಗ್ಲೋಬಿನ್ ಕಣಗಳಲ್ಲಿನ ಒಂದು ಅಪಸಾಮಾನ್ಯತೆಯ ಕಾರಣದಿಂದ ಉಂಟಾಗುತ್ತದೆ ಎಂಬುದನ್ನು ವಿವರಿಸುವಲ್ಲಿ ಮೊದಲಿಗರಾದರು. ಒಂದು ಆನುವಂಶಿಕ ಕಾಯಿಲೆಯನ್ನು ಒಂದು ನಿರ್ದಿಷ್ಟ ಪ್ರೋಟೀನ್‌ನ ರೂಪಾಂತರಕ್ಕೆ ಸಂಬಂಧ ಕಲ್ಪಿಸಿದ್ದು ಇದೇ ಮೊದಲ ಬಾರಿಯಾಗಿತ್ತು, ಇದು ಕಣಗಳ ಜೀವಶಾಸ್ತ್ರದ ಇತಿಹಾಸದಲ್ಲಿನ ಒಂದು ಮೈಲಿಗಲ್ಲಾಗಿತ್ತು, ಮತ್ತು ಇದು ಅವರ "ಕುಡಗೋಲು ಕಣ ರಕ್ತಹೀನತೆ, ಕಣಗಳ ಒಂದು ಕಾಯಿಲೆ" ವರದಿಯಲ್ಲಿ ಪ್ರಕಟಿಸಲ್ಪಟ್ಟಿತು.
ಕುಡಗೋಲು-ಕಣ ವಂಶವಾಹಿಗೆ ಕಾರಣವಾದ ರೂಪಾಂತರಗಳ ಮೂಲವು ಪ್ರಾಥಮಿಕವಾಗಿ ಅರೇಬಿಯನ್ ಪೆನಿನ್ಸುಲಾದಲ್ಲಿ ಕಂಡುಬಂದಿತು ಎಂದು ತಿಳಿಯಲಾಗುತ್ತದೆ, ಅದು ನಂತರದಲ್ಲಿ ಏಷಿಯಾ ಮತ್ತು ಆಫ್ರಿಕಾಗಳಿಗೆ ವ್ಯಾಪಿಸಿತು. ವರ್ಣತಂತುಗಳ ವಿನ್ಯಾಸಗಳ (ಸ್ವರೂಪಗಳ) ನಿರ್ಧರಿಸುವಿಕೆಯಿಂದ, ಅಲ್ಲಿ ಕನಿಷ್ಠ ಪಕ್ಷ ನಾಲ್ಕು ಸ್ವತಂತ್ರ ರೂಪಾಂತರಿತ ಘಟಕಗಳಿವೆ ಎಂಬುದು ಈಗ ತಿಳಿಯಲ್ಪಟ್ಟಿದೆ. ಅವುಗಳಲ್ಲಿ ಮೂರು ಆಫ್ರಿಕಾದಲ್ಲಿ ಮತ್ತು ನಾಲ್ಕನೆಯದು ಸೌದಿ ಅರೇಬಿಯಾದಲ್ಲಿ ಅಥವಾ ಮಧ್ಯ ಭಾರತದಲ್ಲಿ ಇದೆ ಎಂದು ತಿಳಿಯಲ್ಪಟ್ಟಿದೆ. ಈ ಸ್ವತಂತ್ರ ಘಟನೆಗಳು ೩,೦೦೦ ಮತ್ತು ೬,೦೦೦ ತಲೆಮಾರುಗಳ ಪೂರ್ವದಲ್ಲಿ ಅಂದರೆ ಸರಿಸುಮಾರು ೭೦,೦೦೦-೧೫೦,೦೦೦ ವರ್ಷಗಳಿಗೂ ಮುಂಚೆ ಸಂಭವಿಸಿದವು ಎಂದು ತಿಳಿಯಲಾಗುತ್ತದೆ.
ಸಂಶೋಧನೆ
ಕುಡಗೋಲಿನ ಸಮಸ್ಯೆಗಳನ್ನು ತಡೆಗಟ್ಟುವುದಕ್ಕಾಗಿ ಹಾಗೆಯೇ ಕುಡಗೋಲು-ಕಣ ರೋಗಗಳಿಂದುಂಟಾಗುವ ಸಮಸ್ಯೆಗಳನ್ನು ತಡೆಗಟ್ಟುವುದಕ್ಕಾಗಿ ಹಲವಾರು ವಿಧಾನಗಳು ಕಂಡುಹಿಡಿಯಲ್ಪಟ್ಟಿವೆ. ನಿಕೋಸನ್‌ನಂತಹ ಫೈಟೋಕೆಮಿಕಲ್‌ಗಳ ಬಳಕೆಯನ್ನು ಒಳಗೊಂಡಂತೆ ಹಿಮೋಗ್ಲೋಬಿನ್‌ನ ಬದಲಾವಣೆಯನ್ನು ಬದಲಾಯಿಸುವ ಹಲವಾರು ಇತರ ವಿಧಾನಗಳು ಸಂಶೋಧಿಸಲ್ಪಟ್ಟೀವೆ. ವಂಶವಾಹಿ ಚಿಕಿತ್ಸೆಯು ಸಂಶೋಧನೆಯ ಹಾದಿಯಲ್ಲಿದೆ.
ಬಾಹ್ಯ ಕೊಂಡಿಗಳು
ವರ್ಗ:ರಕ್ತಹೀನತೆಗಳು ವರ್ಗ:ಆಟೋಸೋಮಲ್ ಅಪ್ರಭಾವಕ ಕಾಯಿಲೆಗಳು ವರ್ಗ:ತೀವ್ರ ನೋವಿನ ಲಕ್ಷಣಗಳು ವರ್ಗ:ಅನುವಂಶಿಕ ಕಾಯಿಲೆಗಳು ವರ್ಗ:ಹಿಮೋಲೀಟಿಕ್ ರಕ್ತಹೀನತೆಗಳು ವರ್ಗ:ಆಫ್ರಿಕಾದಲ್ಲಿ ಆರೋಗ್ಯ ವರ್ಗ:ಹೆಮಟಾಪೆಥೊಲೊಜಿ
ಏಪ್ರಿಲ್ ೪
- ಏಪ್ರಿಲ್ ತಿಂಗಳಿನ ನಾಲ್ಕನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೪ನೆ (ಅಧಿಕ ವರ್ಷದಲ್ಲಿ ೯೫ನೆ) ದಿನ.
ಹೊರಗಿನ ಸಂಪರ್ಕಗಳು
ವರ್ಗ: ದಿನಗಳು ವರ್ಗ: ಏಪ್ರಿಲ್
ಚಂದ್ರಕಾಂತ ಕರದಳ್ಳಿ
ಚಂದ್ರಕಾಂತ ಕರದಳ್ಳಿಯವರು (೨೫ ಆಗಸ್ಟ್ ೧೯೫೨ - ೧೯ ಡಿಸೆಂಬರ್ ೨೦೧೯) ಕನ್ನಡದ ಒಬ್ಬರು ಬರಹಗಾರರು. ವಿಶೇಷವಾಗಿ ಮಕ್ಕಳ ಸಾಹಿತ್ಯವನ್ನು ಹೆಚ್ಚು ರಚಿಸಿದ್ದಾರೆ.
ಜೀವನ
ಕರದಳ್ಳಿಯವರು ಯಾದಗಿರಿ ಜಿಲ್ಲೆಯ ಶಹಾಪುರದವರು. ವೃತ್ತಿಯಿದ ಶಿಕ್ಷಕರಾಗಿದ್ದವರು. ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿ ಪಡೆದಿದ್ದರು. ಮೈಸೂರು ವಿಶ್ವವಿದ್ಯಾನಿಲಯದಿಂದ ಬಿ.ಎಡ್. ಪದವಿ ಗಳಿಸಿದರು. ಮೂವತ್ತಮೂರು ವರ್ಷ ಪ್ರಾಥಮಿಕ ಹಾಗೂ ಪ್ರೌಢಶಾಲಾ ಶಿಕ್ಷಕರಾಗಿ ಸೇವೆ ಸಲ್ಲಿಸಿದ್ದರು.
ಸಾಹಿತ್ಯ ಜೀವನ
ಕರದಳ್ಳಿಯವರು ಸುಮಾರು ೫೦ ಪುಸ್ತಕಗಳನ್ನು ರಚಿಸಿದ್ದಾರೆ. ಅದರಲ್ಲಿ ಅರ್ಧಕ್ಕಿಂತಲೂ ಹೆಚ್ಚು ಮಕ್ಕಳ ಸಾಹಿತ್ಯ ಎನ್ನುವುದು ವಿಶೇಷ. ಮಕ್ಕಳ ಸಾಹಿತ್ಯದಲ್ಲಿ ಇವರು 5 ಕಥಾ ಸಂಕಲನ, 6 ಕವನ ಸಂಕಲನ, 6 ಮಕ್ಕಳ ಕಾದಂಬರಿ, ಎರಡು ಶಿಶುಪ್ರಾಸಗಳು, ಸಾಹಿತ್ಯ ಅಕಾಡೆಮಿ ಸಂಪಾದನೆ ಸೇರಿದಂತೆ ಒಟ್ಟು ೫೦ ಕೃತಿಗಳು ಹೊರಬಂದಿವೆ. ಇದರಲ್ಲಿ ಹಾಡು, ಕಥೆ, ಜೀವನಗಾಥೆಗಳು, ಒಗಟುಗಳ ಸಂಗ್ರಹ ಎಲ್ಲಾ ಸೇರಿವೆ.
ಅವರ ಕೆಲ ಜನಪ್ರಿಯ ಕೃತಿಗಳೆಂದರೆ,
ಹೊರಸಂಪರ್ಕ ಕೊಂಡಿಗಳು
ವರ್ಗ:ಲೇಖಕರು ವರ್ಗ:೧೯೫೨ ಜನನ ವರ್ಗ:೨೦೧೯ ನಿಧನ ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು ವರ್ಗ:ಕನ್ನಡ ಕವಿಗಳು
ಸ್ಕೈಲಾನ್ ಟವರ್ ನ ತಿರುಗುವ ಹೋಟೆಲ್
thumb|right|250px|'ಸ್ಕೈಲಾನ್ ಟವರ್' 'ಸ್ಕೈಲಾನ್ ಟವರ್, ನಯಾಗರ ಜಿಲ್ಲೆಗೆ ಕಾಲಿಡುತ್ತಿದ್ದಂತೆ ಕಣ್ಣಿಗೆ ಗೋಚರಿಸುವ ಸುಂದರ ಗೋಪುರ.ಇದು ಕೆನಡಾ ದೇಶದ ಒಂಟಾರಿಯೋ ನಗರದಲ್ಲಿದೆ. ಇದನ್ನು ಕಂಡಾಗ 'ಸಿಯಾಟಲ್ ನಗರದ, ಸ್ಪೇಸ್ ನೀಡಲ್' ಜ್ಞಾಪಕಕ್ಕೆ ಬರುವುದು ಅತಿ ಸಹಜ. ಇದು ನಯಾಗರ ಜಲಪಾತವನ್ನು ಹತ್ತಿರದಿಂದ ಸರಿಯಾಗಿ ನೋಡಲು ಸಹಾಯಮಾಡುತ್ತದೆ. ಈ ಜಿಲ್ಲೆಯಲ್ಲೇ ಅತ್ ಎತ್ತರದ ಗೋಪುರದ ಮೇಲೆ ಎರಡು ರೆಸ್ಟಾರೆಂಟ್ ಗಳನ್ನು ನಿರ್ಮಿಸಿದ್ದಾರೆ. ೨೭೬ ಜನ ಕುಳಿತುಕೊಂಡು ಊಟೋಪಚಾರಗಳಲ್ಲಿ ಭಾಗವಹಿಸಲು ಅನುಕೂಲವಿರುವ ಈ ರೆಸ್ಟರಾಂಟ್ ೩೬೦ ಡಿಗ್ರಿ ಸುತ್ತುತ್ತಲು ೧ ಗಂಟೆ ತೆಗೆದುಕ್ಕೊಳ್ಳುತ್ತದೆ. ಸನ್ ೧೯೬೪ ರಲ್ಲಿ ೭ ಮಿಲಿಯನ್ ಅಮೆರಿಕನ್ ಡಾಲರ್ ವ್ಯಯದಿಂದ ಕಟ್ಟಿಮುಗಿಸಿದ ಈ ಸ್ಕೈಲಾನ್ ಗೋಪುರವನ್ನು ಸಾರ್ವಜನಿಕರಿಗೆ ಒಪ್ಪಿಸಿದ್ದು ೧೯೬೫ ರಲ್ಲಿ ೩ ಲಿಫ್ಟ್ ಗಳು ೫೨ ಸೆಕೆಂಡಿಗೊಮ್ಮೆ ಕೆಳಗಿನಿಂದ ಮೇಲಕ್ಕೆ ಪರ್ಯಟಕರನ್ನು ಕರೆದುಕೊಂಡೊಯ್ಯುತ್ತವೆ. ಮೆಟ್ಟಲು ಹತ್ತಿಬರಲು ಆಶಿಸುವ ಸಾಹಸಿಗಳು ೬೬೨ ಮೆಟ್ಟಿಲುಗಳನ್ನು ಹತ್ತಬೇಕು. ಸುಮಾರು ೧೨೯ ಕಿ.ಮೀ.ದೂರದವರೆಗೂ ಇಲ್ಲಿಂದ ಸ್ಥಳಗಳನ್ನು ವೀಕ್ಷಿಸಬಹುದು. ಸ್ವಲ್ಪ ಮಂಜಿನ ಮಬ್ಬು ಕಡಿಮೆಯಿದ್ದ ದಿನದಂದು ಟೊರಾಂಟೋ ನಗರ ಇಲ್ಲಿಗೆ ಕಾಣಿಸುತ್ತದೆ. ಹಾಗೆಯೇ ಟೊರಾಂಟೋನಗರವಾಸಿಗಳು ಎತ್ತರದಿಂದ ನಯಾಗರ ಫಾಲ್ಸನ್ನು ನೋಡಬಹುದು.
ಬಾಹ್ಯ ಸಂಪರ್ಕಗಳು
ವರ್ಗ:ಕೆನಡಾ ದೇಶ ವರ್ಗ:ವಾಸ್ತು ಶಿಲ್ಪ
ಮೇಧಾ ಪಾಟ್ಕರ್
ನೋಡಿ
ವರ್ಗ:ಪರಿಸರ ವರ್ಗ:ಸಮಾಜ ಸೇವೆ
ಏಪ್ರಿಲ್ ೭
ಏಪ್ರಿಲ್ ೦೭ - ಏಪ್ರಿಲ್ ತಿಂಗಳ ಏಳನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೭ನೇ ದಿನ(ಅಧಿಕ ವರ್ಷದಲ್ಲಿ ೯೮ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೬೮ ದಿನಗಳು ಉಳಿದಿರುತ್ತವೆ.
ಹೊರಗಿನ ಸಂಪರ್ಕಗಳು
ವರ್ಗ:ದಿನಗಳು ವರ್ಗ:ಏಪ್ರಿಲ್
ಶಾಮ
ಶಾಮ (White rumped Shama) ಇದು ಮುಖ್ಯವಾಗಿ ದಕ್ಷಿಣ ಏಷಿಯಾದ ಹಕ್ಕಿ. ಭಾರತದಲ್ಲಿ ಪಶ್ಚಿಮಘಟ್ಟ ಪ್ರದೇಶದಲ್ಲಿ ಕಂಡು ಬರುತ್ತದೆ.
ವೈಜ್ಞಾನಿಕ ಹೆಸರು
ಪಾಸ್ಸರಿಫಾರ್ಮಿಸ್ ಗಣಕ್ಕೆ ಸೇರಿದ್ದು, ಪಿಟ್ಟಿಡೇ ಕುಟುಂಬದ ಹಕ್ಕಿ. ಕಾಪ್ಸಿಕಸ್ ಮಲಬಾರಿಕಸ್ ಎಂಬುದು ವೈಜ್ಞಾನಿಕ ಹೆಸರು. ಸಂಸ್ಕೃತದಲ್ಲಿ ಶಾಮಾ ಎನ್ನುತ್ತ್ತಾರೆ.
ಲಕ್ಷಣಗಳು
ಗೊರವಂಕ ಪಕ್ಷಿಗಿಂತ ಸ್ವಲ್ಪ ಚಿಕ್ಕದಾದ ಪಕ್ಷಿ.ಹೊಟ್ಟೆ ಹಾಗೂ ತಳ ಭಾಗ ಕಂದು ಬಣ್ಣ. ಉದ್ದನೆಯ ಕಪ್ಪು ಬಾಲ. ಬಾಲದ ಅಂಚು ಬಿಳಿಯಾಗಿರುತ್ತದೆ. ಚಿಕ್ಕ ಕಾಲುಗಳು.ಕೆಳ ಬೆನ್ನಿನ ಮೇಲೆ ಬೆಳ್ಳಗಿನ ಪುಕ್ಕಗಳಿರುತ್ತವೆ.ಇಂಪಾದ ಕೂಗು ಇದೆ.
ಆವಾಸ
ನಿತ್ಯ ಹರಿದ್ವರ್ಣಕಾಡುಗಳಲ್ಲಿ, ಪರ್ಣಪಾತಿ ಕಾಡುಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತವೆ. ಮರಗಳ ಪೊಟರೆಗಳಲ್ಲಿ ವಾಸಿಸುತ್ತವೆ.
ಆಧಾರ
೧. ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್
ಬಾಹ್ಯ ಸಂಪರ್ಕಗಳು
ವರ್ಗ:ಪಕ್ಷಿಗಳು
ಗೊಂದಿ
ಗೋಂದಿ ಭಾಷೆಯು ಗೋಂದಿ ಜನರಿಂದ ಬಳಸಲ್ಪಡುತ್ತದೆ. ಮುಖ್ಯವಾಗಿ ಮಧ್ಯ ಪ್ರದೇಶ, ಗುಜರಾತ್, ಆಂಧ್ರ ಪ್ರದೇಶ, ಮಹಾರಾಷ್ಟ್ರ, ಛತ್ತೀಸ್‌ಗಢ ಮತ್ತು ಇತರ ಪಕ್ಕದ ರಾಜ್ಯಗಳಲ್ಲಿ ೨೦ ಲಕ್ಷಕ್ಕೂ ಹೆಚ್ಚು ಜನರಿಂದ ಬಳಸಲ್ಪಡುವ ಒಂದು ಪ್ರಮುಖ ಮಧ್ಯ ದ್ರಾವಿಡ ಭಾಷೆ–. ಇದು ಗೋಂದಿ ಜನರ ಭಾಷೆಯಾಗಿದ್ದರೂ ಕೇವಲ ಅರ್ಧದಷ್ಟು ಜನ ಇನ್ನೂ ಇದನ್ನು ಬಳಸುತ್ತಾರೆ.
ಗೋಂದಿಯಲ್ಲಿ ಯಾವುದೇ ಬರವಣಿಗೆಯ ಸಾಹಿತ್ಯವಿಲ್ಲ ಆದರೆ ಹೇರಳವಾದ ಮದುವೆಯ ಹಾಡು, ಕಥೆಗಳಂತಹ ಜನಪದ ಸಾಹಿತ್ಯವಿದೆ.
ಗೋಂದಿ ಭಾಷೆಯ ಲಿಪಿಯ ಇರುವಿಕೆಯನ್ನು ಇತ್ತೀಚೆಗಷ್ಟೇ ತಿಳಿದುಕೊಳ್ಳಲಾಗಿದೆ
ಉಲ್ಲೇಖಗಳು
ವರ್ಗ:ದ್ರಾವಿಡ ಭಾಷೆಗಳು ವರ್ಗ:ಭಾಷೆಗಳು
ಅದ್ವೈತ ವೇದಾಂತದಲ್ಲಿ ಕಾರಣ ಮತ್ತು ಕಾರ್ಯ
ಕಾರಣ ಮತ್ತು ಕಾರ್ಯಗಳು ವೇದಾಂತದ ಎಲ್ಲ ಪಂಥಗಳಲ್ಲಿ ಮುಖ್ಯವಾದ ವಿಷಯವಾಗಿದೆ. ಹಿಂದೂ ಧರ್ಮ ಮತ್ತು ಇತರ ಭಾರತೀಯ ಧರ್ಮಗಳ ಪ್ರಾಚೀನ ಮತ್ತು ಮಧ್ಯಯುಗದ ಪಠಗಳಲ್ಲಿ ಈ ಪರಿಕಲ್ಪನೆಗಳನ್ನು ಸಮಾನ ಅರ್ಥದ ಪದಗಳನ್ನು ಬಳಸಿ ಚರ್ಚಿಸಲಾಗಿದೆ. ಕಾರಣವನ್ನು ಬೇರೆ ಪದಗಳಿಂದ ನಿರ್ದೇಶಿಸಲಾಗುತ್ತದೆ, ಉದಾಹರಣೆಗೆ ನಿದಾನ, ಹೇತು, ಮೂಲ, ಮತ್ತು ಕಾರ್ಯವನ್ನು ಬೇರೆ ಪದಗಳಿಂದ ನಿರ್ದೇಶಿಸಲಾಗುತ್ತದೆ, ಉದಾಹರಣೆಗೆ ಫಲ, ಪರಿಣಾಮ ಅಥವಾ ಶುಂಗ. ವೇದಾಂತದ ಉಪಪಂಥಗಳು ಭಿನ್ನ ಕಾರಣತ್ವ ಸಿದ್ಧಾಂತಗಳನ್ನು ಪ್ರಸ್ತಾಪಿಸಿ ಚರ್ಚಿಸಿವೆ.
ವೇದಾಂತದ ಎಲ್ಲ ಪಂಥಗಳು ಸತ್ಕಾರ್ಯವಾದದ ಸಿದ್ಧಾಂತಕ್ಕೆ ಒಪ್ಪುತ್ತವೆ, ಇದರರ್ಥ ಪರಿಣಾಮವು ಕಾರಣದಲ್ಲಿ ಮೊದಲೇ ಅಸ್ತಿತ್ವದಲ್ಲಿರುತ್ತದೆ. ಆದರೆ ತತ್ವ ಮೀಮಾಂಸೆಯ ಬ್ರಹ್ಮದ ದೃಷ್ಟಿಯಿಂದ, ಕಾರಣ ಸಂಬಂಧ ಮತ್ತು ಅನುಭವಾತ್ಮಕ ಪ್ರಪಂಚದ ಸ್ವರೂಪದ ಮೇಲೆ ಭಿನ್ನ ದೃಷ್ಟಿಕೋನಗಳಿವೆ. ಬ್ರಹ್ಮ ಸೂತ್ರಗಳು, ಪ್ರಾಚೀನ ವೇದಾಂತಿಗಳು, ವೇದಾಂತದ ಬಹುತೇಕ ಉಪಪಂಥಗಳು, ಜೊತೆಗೆ ಹಿಂದೂ ತತ್ವಶಾಸ್ತ್ರದ ಸಾಂಖ್ಯ ಪಂಥಗಳು ಪರಿಣಾಮವಾದವನ್ನು ಬೆಂಬಲಿಸುತ್ತವೆ. ಪರಿಣಾಮವಾದ ಎಂದರೆ ವಿಶ್ವವು ಬ್ರಹ್ಮದ ವಾಸ್ತವ ರೂಪಾಂತರವಾಗಿದೆ (ಪರಿಣಾಮ) ಎಂಬ ಕಲ್ಪನೆ.
ಆದಿ ಶಂಕರರು ಮತ್ತು ಅವರ ಅದ್ವೈತ ವೇದಾಂತವು ವಿವರ್ತದ ಮೂಲಕ ಕಾರಣತ್ವವನ್ನು ವಿವರಿಸಿತೇ ಎಂಬ ಬಗ್ಗೆ ವಿದ್ವಾಂಸರು ಭೇದ ಹೊಂದಿದ್ದಾರೆ. ನಿಕೋಲ್ಸನ್‌ರ ಪ್ರಕಾರ, ಪರಿಣಾಮವಾದದ ಬದಲಾಗಿ, ವಿವರ್ತವಾದವು ಪ್ರತಿಸ್ಪರ್ಧಿ ಕಾರಣತ್ವ ಸಿದ್ಧಾಂತವಾಗಿದೆ. "ವಿಶ್ವವು ಕೇವಲ ಬ್ರಹ್ಮದ ಅವಾಸ್ತವ ಅಭಿವ್ಯಕ್ತಿಯಾಗಿದೆ (ವಿವರ್ತ)" ಎಂದು ವಿವರ್ತವಾದವು ಹೇಳುತ್ತದೆ. ಬ್ರಹ್ಮವು ಮಾರ್ಪಾಡು ಹೊಂದುವಂತೆ ತೋರುತ್ತದಾದರೂ, ವಾಸ್ತವದಲ್ಲಿ ಯಾವುದೇ ನಿಜವಾದ ಬದಲಾವಣೆಯಾಗುವುದಿಲ್ಲ ಎಂದು ವಿವರ್ತವಾದವು ಹೇಳುತ್ತದೆ. ಅಸಂಖ್ಯಾತ ಜೀವಿಗಳು ಅವಾಸ್ತವ ಅಭಿವ್ಯಕ್ತಿಯಾಗಿವೆ, ಏಕೆಂದರೆ ಬ್ರಹ್ಮ ಮಾತ್ರ ನಿಜವಾದ ಜೀವಿಯಾಗಿದೆ, ಮತ್ತು ಹುಟ್ಟಿರದ, ಬದಲಾಗದ ಮತ್ತು ಸಂಪೂರ್ಣವಾಗಿ ಭಾಗಗಳನ್ನು ಹೊಂದಿರದ ಇದು ಅಂತಿಮ ಸತ್ಯತೆಯಾಗಿದೆ. ಆದಿ ಶಂಕರರ ಅನುಯಾಯಿಗಳಾದ ಅದ್ವೈತಿಗಳು ಈ ಭ್ರಾಮಕ, ಅವಾಸ್ತವ ರೂಪಾಂತರ ಆಧಾರಿತ ಕಾರಣತ್ವ ಸಿದ್ಧಾಂತದ ಪ್ರತಿಪಾದಕರಾಗಿದ್ದಾರೆ ಎಂದು ನಿಕೋಲ್ಸನ್ ಹೇಳುತ್ತಾರೆ. "ವಿಶ್ವವನ್ನು ವಾಡಿಕೆಯಾಗಿ ವಾಸ್ತವ ಎಂದು ವಿವರಿಸಬಹುದಾದರೂ, ವೈಯಕ್ತಿಕ ಆತ್ಮವು ಮುಕ್ತವಾಗುವುದಕ್ಕೆ ಮೊದಲು ಬ್ರಹ್ಮದ ಎಲ್ಲ ಪರಿಣಾಮಗಳನ್ನು ಅಂತಿಮವಾಗಿ ಅವಾಸ್ತವ ಎಂದು ಒಪ್ಪಿಕೊಳ್ಳಬೇಕು ಎಂದು ಅದ್ವೈತಿಗಳು ಸಾಧಿಸುತ್ತಾರೆ", ಎಂದು ನಿಕೋಲ್ಸನ್ ಸೇರಿಸುತ್ತಾರೆ.
ಉಲ್ಲೇಖಗಳು
ವರ್ಗ:ಅದ್ವೈತ ವೇದಾಂತ
ನವದರ್ಶನಂ
ನವದರ್ಶನಂ ಮಾನವನ ಅಂತರಂಗ-ಬಹಿರಂಗ ಪರಿಸರಗಳ ಏಳ್ಗೆಗಾಗಿ ದುಡಿಯುತ್ತಿರುವ ಸಂಸ್ಥೆ. ಮಹಾತ್ಮ ಗಾಂಧಿ, ಮಸನೊಬು ಫ಼ುಕಾವುಕಾ, ಐನ್‌ಸ್ಟೈನ್ ಮುಂತಾದ ಮಹನೀಯರ ದರ್ಶನಗಳ ಪ್ರಾಯೋಗಿಕ ಕರ್ಮಭೂಮಿ.
ಸಂಸ್ಥೆಯ ಹಿನ್ನಲೆ
ನವದರ್ಶನಂ ಟ್ರಸ್ಟ್ ಪ್ರಾರಂಭವಾಗಿದ್ದು ೧೯೯೦ ಅಕ್ಟೋಬರ್ ೨ ರ ಗಾಂಧಿ ಜಯಂತಿಯಂದು. ಆದರೆ ಈ ವೃಕ್ಷದ ಬೀಜ ೭೦ ರ ದಶಕದಲ್ಲೇ ಬೌದ್ಧಿಕ ಮಟ್ಟದಲ್ಲಿ ಚಿಗುರೊಡೆಯುತ್ತಿತ್ತು. ಭಾರತೀಯ ತಂತ್ರಜ್ಞಾನ ಸಂಸ್ಥೆ, ದೆಹಲಿಯ ಕೆಲವು ಸಮಾನಮನಸ್ಕ ಚಿಂತಕರ ಚಾವಡಿಯಲ್ಲಿ ವಿಜ್ಞಾನ, ಆಧ್ಯಾತ್ಮ, ಪರಿಸರ ಚಿಂತನೆ ಮುಂತಾದ ವಿವಿಧ ಬಣ್ಣಗಳೊಡನೆ ರೂಪ ತಾಳುತಿತ್ತು. ಮನುಷ್ಯರ ಭೋಗಜೀವನ ಮತ್ತು ಪ್ರಕೃತಿಯೊಂದಿಗಿನ ಪರಕೀಯತೆ, ಸಾಮಾಜಿಕ ಮೌಲ್ಯಗಳ ಸಡಿಲಿಕೆ ಹಾಗು ಪರಿಸರ ಹಾನಿಗೆ ಪೂರಕವಾಗಿ ಕೆಲಸ ಮಾಡುತ್ತಿವೆ ಎಂದು ಮನಗಂಡಿದ್ದು ಈ ಕಾಲದಲ್ಲೇ. ಇವೆಲ್ಲ ಹಿನ್ನಲೆಯೊಂದಿಗೆ ತಮಿಳುನಾಡಿನ ಕೃಷ್ಣಗಿರಿ ಜಿಲ್ಲೆಯ ಥಳಿ ಪ್ರದೇಶದ “ಅತೀತ ಆಶ್ರಮ”ದಲ್ಲಿದ್ದ ಸ್ವಾಮೀಜಿ ಸಹಜಾನಂದರ ಸಹಕಾರದೊಂದಿಗೆ ಇದೇ ಥಳಿ ಸಂರಕ್ಷಿತ ಅರಣ್ಯ ಪ್ರದೇಶದ ಹತ್ತಿರವಿದ್ದ ಗಂಗನಹಳ್ಳಿ ಗ್ರಾಮದ ಪಕ್ಕ ಸುಮಾರು ೧೧೫ ಎಕರೆ ಭೂಮಿಯನ್ನು ಖರೀದಿಸಿ, ತಮ್ಮ ಸೈದ್ಧಾಂತಿಕ ನಿಲುವುಗಳ ಪ್ರಾಯೋಗಿಕ ಆಚರಣೆಗೆ ಆಡುಂಬೊಲವಾಗಿಸಿಕೊಂಡರು. ಗ್ರಾಮ ಜೀವನದ ಅನುಭವವಿಲ್ಲದಿದ್ದರೂ, ಉತ್ಸಾಹ ಅಳುಕು ಇವೆಲ್ಲದರ ಜೊತೆಗೆ ಈ ಹೊಸ ಸಾಹಸಕ್ಕೆ ಕೈ ಹಾಕಿದರು. ಆಗ ಅವರ ಮುಂದಿದ್ದ ಸ್ಪಷ್ಟ ಉದ್ದೇಶಗಳಿವು. ೧.	ಮನುಷ್ಯನ ಅಂತರಂಗ-ಬಹಿರಂಗ ಅವಶ್ಯಕತೆಗಳನ್ನು ಪೂರೈಸಲು, ಪರಿಸರಸ್ನೇಹಿ ಹಾಗು ಇಡಿಯಾದ ದೃಷ್ಟಿಕೋನವಿರುವ ಜೀವನ ವಿಧಾನಗಳನ್ನು ಅನ್ವೇಷಿಸುವುದು. ೨.	ಪ್ರಕೃತಿ ಹಾಗು ಸೃಷ್ಟಿಶಕ್ತಿ ಗಳ ನಡುವಿನ ಮನುಷ್ಯ ಸಂಬಂಧಗಳ ಪುನರಾನ್ವೇಷಣೆ. ೩.	ಭೋಗ ಜೀವನವನ್ನು ಪುಷ್ಠೀಕರಿಸುವ ಅಭಿವೃದ್ಧಿಯನ್ನು ನಿರಾಕರಿಸುವುದು. ೪.	ಸೃಷ್ಟಿಶಕ್ತಿಯ ಕಡೆಗಿನ ಆತ್ಮೋನ್ನತಿಗಾಗಿ ಪರಿಶ್ರಮ ಪಡುವುದು.
ಈ ಎಲ್ಲಾ ಉದ್ದೇಶಗಳನ್ನು ಗುರಿಯಾಗಿಸಿಕೊಂಡ ನವದರ್ಶನಂ ಈ ಕೆಳಕಂಡ ಕಾರ್ಯಕ್ರಮಗಳ ಮೂಲಕ ಈ ಗುರಿ ಸಾಧನೆಗೆ ಶ್ರಮ ಪಡುತ್ತಲಿದೆ.
ಬಾಹ್ಯ ಕಾರ್ಯಗಳು
ಅ. ಪರಿಸರ ಪುನರುಜ್ಜೀವನ: ಕಳೆದ ೨೦ ವರ್ಷಗಳ ಹಿಂದೆ ಬೆಂಗಾಡಿನಂತಿದ್ದ ನವದರ್ಶನಂ ಜಾಗ ಇಂದು ಎಲೆ ಉದುರುವ ಕಾಡಾಗಿ ಪುನರುತ್ಥಾನಗೊಂಡಿದೆ. ಆಕಳು, ಕುರಿ, ಆಡುಗಳು ಮೇಯದಂತೆ ತಡೆದು ಮತ್ತು ಆನೆಗಳ ಹಾವಳಿ ತಪ್ಪಿಸಿ, ಇಷ್ಟು ದೊಡ್ಡ ಪ್ರಮಾಣದಲ್ಲಿ ಪ್ರಕೃತಿಯ ಸಹಜ ಅಭಿವ್ಯಕ್ತಿಗೆ ಅನುವು ಮಾಡಿಕೊಟ್ಟಿದೆ. ಮುತ್ತುಗ, ಅರ್ಜುನ, ಜೀಡಿ, ಹಿಪ್ಪೆ, ಶ್ರೀಗಂಧ, ಕಕ್ಕೆ, ಬೂರುಗ, ಕೌಳಿ, ಕದಿರಾ, ಟಪಾಲ, ಬಾಗೆ, ಗೊರವಿ, ಹೊಂಗೆ ಮುಂತಾದ ಮರಗಿಡ ಬಳ್ಳಿಗಳು ಇಲ್ಲಿ ನಿತ್ಯ ಉಸಿರಾಡುತ್ತಿವೆ. ಕೋಗಿಲೆ, ಪಿಕಳಾರ, ಬದನಿಕೆ, ಸೂರಕ್ಕಿ, ರಾಜಕ್ಕಿ, ಜೇನ್ನೊಣಹಿಡುಕ ಮುಂತಾದ ಹಲವು ಖಗ ಮಿತ್ರರು ಇಲ್ಲಿ ನೆಲೆಯೂರಿ ಕಾಡು ಬೆಳೆಸುತ್ತಿದ್ದಾರೆ. ಆನೆ, ಚಿರತೆ, ಹೆಬಾವು ಮುಂತಾದವು ಇಲ್ಲಿಗೆ ಖಾಯಂ ಭೇಟಿ ನೀಡುವ ಅತಿಥಿಗಳು. ಆನೆಗಳಿಂದ ರಕ್ಷಣೆಗಾಗಿ ಇಡೀ ಆವರಣದ ಸುತ್ತೆಲ್ಲಾ ವಿದ್ಯುತ್ ಬೇಲಿ ಇದೆ. ಇದಲ್ಲದೇ ಮಳೆ ನೀರನ್ನು ಇಂಗಿಸುವುದಕ್ಕೆ ಕಟ್ಟೆ ಹಾಗು ಇಂಗು ಗುಂಡಿಗಳನ್ನು ನಿರ್ಮಿಸಲಾಗಿದೆ. ಒಟ್ಟಿನಲ್ಲಿ ಥಳಿ ಪ್ರದೇಶಕ್ಕೆ ಹೊಂದಿಕೊಂಡಂತೆ ಈ ಕಾಡು ಸಮೃದ್ಧವಾಗಿ ಬೆಳೆಯುತ್ತಿದೆ.
ಆ. ನೈಸರ್ಗಿಕ ಕೃಷಿ: ಫ಼ುಕಾವುಕಾರ ದರ್ಶನ ಈ ಟ್ರಸ್ಟ್‌ನ ಮುಖ್ಯ ಅಂಗಗಳಲ್ಲೊಂದು ಅಂತ ಮೊದಲೇ ತಿಳಿಸಿದ ಹಾಗೆ ಇಲ್ಲಿ ನೈಸರ್ಗಿಕ ಹಾಗು ಸಾವಯವ ತತ್ವಗಳ ಅನುಸಾರ ಕೃಷಿ ಮಾಡಲಾಗುತ್ತಿದೆ. ಅಲ್ಲದೇ ಈ ಕೃಷಿ ತತ್ವಗಳ ಪ್ರಚಾರವನ್ನು ಕಮ್ಮಟಗಳ ಮೂಲಕ ಕೈಗೊಳ್ಳಲಾಗಿದೆ.
ಇ. ಆಹಾರ ಹಾಗು ಆರೋಗ್ಯ: “ಅತೀತ ಆಶ್ರಮ”ದ ಆಹಾರ ಮತ್ತು ಆರೋಗ್ಯ ತತ್ವಗಳನ್ನು ಇಲ್ಲಿ ಅಳವಡಿಸಿಕೊಂಡು ಹಲವಾರು ಆರೋಗ್ಯಕರ ಹಾಗು ರುಚಿಕರ ಆಹಾರ ಪದಾರ್ಥಗಳನ್ನು ಅಭಿವೃದ್ಧಿಪಡಿಸಲಾಗಿದೆ. ಟ್ರಸ್ಟ್‌ನ ಆಶ್ರಯದಲ್ಲಿ ಗಂಗನಹಳ್ಳಿಯ ಸ್ವ-ಸಹಾಯ ಗುಂಪು ಈ ಕೆಲಸದಲ್ಲಿ ನಿರತವಾಗಿದ್ದು, ಈ ಪದಾರ್ಥಗಳನ್ನು ಬೆಂಗಳೂರಿನ ಆಸಕ್ತ ಜನರಿಗೆ " ನಾಮಧಾರಿ’ಸ್ ಫ಼್ರೆಶ್” ಮಳಿಗೆ ಹಾಗು ಇತರೆ ಜನರ ಮೂಲಕ ಮಾರಾಟ ಮಾಡಲಾಗುತ್ತಿದೆ. ಪಾಲಿಷ್ ಇಲ್ಲದ ಕೆಂಪು ಅಕ್ಕಿ, ಹರ್ಬಲ್ ಟೀ, ಉಪ್ಪಿನಕಾಯಿ, ನೈಸರ್ಗಿಕ ಬೆಲ್ಲ ಮುಂತಾದ ಒಟ್ಟು ೩೫ ಉತ್ಪನ್ನಗಳನ್ನು ತಯಾರಿಸಿ ವಿತರಿಸಲಾಗುತ್ತಿದೆ.
ಈ. ಪರ್ಯಾಯ ತಂತ್ರಜ್ಞಾನ ಬಳಕೆ ಮತ್ತು ಅಭಿವೃದ್ಧಿ: ಗೃಹ ನಿರ್ಮಾಣ, ಶಕ್ತಿ ಹಾಗು ಅಡಿಗೆ ಇಂಧನಗಳ ಬಗ್ಗೆ ಪರಿಸರ ಸ್ನೇಹಿ ತಂತ್ರಜ್ಞಾನ ಬಳಕೆ ಮತ್ತು ಅಭಿವೃದ್ಧಿಯಲ್ಲಿ ಕೂಡ ಟ್ರಸ್ಟ್ ಕಾರ್ಯೋನ್ಮುಖವಾಗಿದೆ. ಟ್ರಸ್ಟ್‌ನ ಒಟ್ಟು ವಿದ್ಯುತ್ ಪೂರೈಕೆಗೆ ಸೌರಶಕ್ತಿ ಹಾಗು ಗಾಳಿಯಂತ್ರವೇ ಮೂಲ. ಇದಲ್ಲದೇ ಎಲ್.ಇ.ಡಿ ದೀಪಗಳನ್ನು ವ್ಯಾಪಕವಾಗಿ ಬಳಸಲಗುತ್ತಿದೆ. ವಿಶಿಷ್ಟ ರೀತಿಯ ಮಡಿಕೆ ತಯಾರಿಸುವ ಕೇಂದ್ರ ಕೂಡ ರೂಪುಗೊಳ್ಳುತ್ತಿದೆ.
ಆಂತರಿಕ ಕಾರ್ಯಗಳು:
ಟ್ರಸ್ಟ್ ಧ್ಯಾನ, ಯೋಗ, ಉಪವಾಸ ಮುಂತಾದ ಆಧ್ಯಾತ್ಮಿಕ ವಿಚಾರಗಳ ಬಗ್ಗೆ ಹಾಗು ಪ್ರಜಾಪ್ರಭುತ್ವ, ಗಾಂಧಿ ಮಾರ್ಗದ ಪ್ರಸ್ತುತತೆ ಮುಂತಾದ ಸಾಮಾಜಿಕ ವಿಚಾರಗಳ ಬಗ್ಗೆ ಹೆಚ್ಚಿನ ಅಧ್ಯಯನ ಮತ್ತು ತರಬೇತಿ ನಡೆಸುತ್ತಲಿದೆ. ಈ ನಿಟ್ಟಿನಲ್ಲಿ ಇಲ್ಲಿಯವರೆಗೂ ಹಲವಾರು ಕಮ್ಮಟಗಳು ನಡೆದಿವೆ.
ಬಾಹ್ಯ ಕೊಂಡಿಗಳು
ವರ್ಗ:ಸಂಘ-ಸಂಸ್ಥೆಗಳು